o gatos: 22 Σεπ 2010\nΟ ΑΓΡΑΦΟΣ ΝΟΜΟΣ ΤΟΥ ΦΑΡ-ΟΥΕΣΤ\nΌταν τραβάς το περίστροφο πυροβολείς. Δεν απειλείς ότι θα πυροβολήσεις. Αυτός ήταν ο πιο σημαντικός, για να μη πω ο πρώτος και σημαντικότερος άγραφος κανόνας στο Φάρ-Ουέστ.\nΤην ευχή τίνος ζήτησε ο Δελφάκης εν όψει της επίσημης έναρξης του προεκλογικού του αγώνα;\nΤου Θόδωρου Σεχιώτη!\nΜε τον Δελφάκη θα συστρατευθεί και ο νυν Αντιδήμαρχος Κούλης Γρηγοράκος. Κάτι μου λέει ότι στο πρόσωπο του Δελφάκη ο Κούλης βλέπει τον Αλέκο!\nΝΑ ΜΗ ΤΟ ΔΕΣΕΙ ΚΟΜΠΟ\nΚαλό θα ήταν να μην το δέσει κόμπο ο Βόσνος, ότι ντε και καλά αυτός που θα ρυθμίσει το παιχνίδι για τον Δήμο Τρίπολης, θα είναι ο ίδιος!\nΑυτός δεν είναι «Καλλικράτης» παιδιά. ΑΡΜΑΓΕΔΩΝΑΣ είναι. Τα κόμματα ξεσάλωσαν στην κυριολεξία, και τα έχουν κάνει όλα άνω κάτω. Στην Τρίπολη για παράδειγμα το ΠΑΣΟΚ στηρίζει έναν Αριστερό, δηλαδή τον Δελφάκη, και όχι έναν Πασόκο, δηλαδή τον Παυλή!\nΓιάννη Σμυρνιώτη, όπου ακούς για πολύ ενότητα, κράτα και μικρό καλάθι.\nΚαι κάτι ακόμα. Μη ξεγελαστείς και βγάλεις από τώρα το... κράνος προστασίας σου...\nΌσοι στηρίξουν Παυλή, θα στηρίξουν και Τατούλη; Ή μήπως γίνει το αντίθετο;\nΔεν γούσταρε τον Τατούλη σαν υποψήφιο Περιφερειάρχη Πελοποννήσου στηριζόμενο από το ΠΑΣΟΚ ο Οδυσσέας.\nΟκέι. Ας παρηγορηθεί τώρα με την υποψηφιότητα Δελφάκη για τον Δήμο Τρίπολης...\nΕίναι δυνατόν να απασχολεί τον Ρέππα η περίπτωση Τατούλη, περισσότερο από τις νταλίκες;\nΑΚΟΜΑ ΝΑ ΣΤΕΙΛΕΙ\nΑκόμα να στείλει επιστολή για το θέμα Τατούλη, και στον Τσιβουράκη ο Οδυσσέας;\nΝα «αδελφοποιηθούν» άμεσα Μπεγλίτης και Κωνσταντινόπουλος...\nΘΑ ΤΗΝ ΣΩΣΟΥΝ;\nΤι ακριβώς κάνουν Βαλασόπουλος και Τζανετόπουλος στην Μεγαλόπολη, βλέποντας όλο και πιο πολλούς Νεοδημοκράτες να κατευθύνονται αντίς τον Φουσέκη, στον Μπούρα; Θα μπορέσουν να σώσουν την παρτίδα;\nΣήμερα είναι το αύριο που φοβόμασταν χθες...\nΟι ηλίθιοι Αυτοδιοικητικοί παράγοντες, και οι βλάκες ψηφοφόροι είναι γεννημένοι ο ένας για τον άλλον.\nΕίναι πολύ κακό να βλέπεις μαύρη γάτα, ειδικά αν είσαι ποντίκι.\nΞέρετε γιατί έχουμε τόσα πολλά αυτοκινητιστικά ατυχήματα; Γιατί οι οδηγοί του σήμερα, οδηγούν αυτοκίνητα του αύριο, σε δρόμους του χθες.\nΜια γκόμενα στο αυτοκίνητο, αξίζει όσο δέκα στην ατζέντα.\nΜπορεί να μην πτωχεύσαμε ακόμη, αλλά ζούμε στην εποχή της χειρότερης ευημερίας που γνώρισε ποτέ ο τόπος μας.\nΌσο πιο φτηνός είναι ένας Δήμαρχος, τόσο ακριβότερα στοιχίζει στον Δήμο του;\nΠάμε στο άγνωστο με βάρκα την ελπίδα. Τώρα που πουλήσανε και τη βάρκα, πάμε στο άγνωστο κολυμπώντας.\nΗ μόνη διαφορά μεταξύ του Δήμου Τρίπολης και του Τιτανικού, είναι ότι στον Τιτανικό είχαν και ορχήστρα.\nΔεν μπορώ να καταλάβω γιατί ένας υποψήφιος Δήμαρχος που θέλει να βλάψει τους αντιπάλους του καταφεύγει σε ψέματα, αφού γνωρίζει ότι αν πει γι’ αυτούς την αλήθεια, σίγουρα θα τους κάνει μεγαλύτερο κακό.\nκαι πώς ελέγχεται...\nΖεστό το βράδυ, γεμάτος ο πεζόδρομος από νεολαία, κατάμεστα τα εκεί καφέ και μπαρ. Η μουσική, οι μουσικές ακριβέστερα, να... τρυπά ακουστικά τύμπανα, αλλά αφού έτσι την... νιώθουν και την θέλουν(;) οι νέοι μας...\nΔεν ξέρουμε τι λέτε εσείς, αλλά όταν βλέπουμε τόσους γιατρούς του Παναρκαδικού νοσοκομείου να μαζεύονται και να στηρίζουν πολιτικά στις επόμενες αυτοδιοικητικές εκλογές τον χειρουργό Μανόλη Σκαντζό, για το Δήμο Βόρειας Κυνουρίας, μάλλον η ζυγαριά έχει κλείνει προς το μέρος του.\nΝα μην τα ζυγίσουμε\nΈνας από τους βασικούς στόχους του Πανεπιστημίου, είναι η δημιουργία νέας γνώσης μέσω της υψηλής επιστημονικής Έρευνας. Και στον τομέα αυτό το πανεπιστήμιο Πελοποννήσου έχει να δείξει αρκετή δραστηριότητα, όπως καθίσταται φανερό από την μικρή ερευνητική επετηρίδα του, όπου παρουσιάζει σημαντικό ερευνητικό έργο, που κάνει αξιοσημείωτη την παρουσία του, με πρωτότυπες δημοσιεύσεις του διδακτικού και ερευνητικού προσωπικού του.\nta persina goal ton omadon tis 4 agonistikis tis superleague\nta persina goal ton omadon tis 4 agonistikis tis ...


Οι Αλκυονίδες είναι εδώ\nΘέμα: Οι Αλκυονίδες είναι εδώ Τετ Ιαν 19, 2011 12:36 am\nΕκβολές Αχέροντα. Και η παραλία Αμμουδιά.\nΚαι ο Αχέροντας αυτοπροσώπως...\nΤρίτη, 18 Γενάρη 2011.\nΟι Αλκυονίδες είναι εδώ!!!\nΚι εγώ επίσης. Εδώ. Παρέα με τις Αλκυονίδες.\nΕσύ; Εσύ πήγαινε να αφήσεις κι άλλα σχόλια στο you tube. Στα παπούτσια του Λιαντίνη. Στο πουκάμισο του Λιαντίνη... Έτσι κι αλλιώς να τον βλάψεις το Λιαντίνη δεν μπορείς. Όχι πια. Έχουσι γνώση οι φύλακες.\nΚαι τώρα έχουμε να ασχοληθούμε με την ουσία της φιλοσοφίας του.\nΠου είναι το ΕΡΗΜΟΣ ΚΑΙ ΙΣΧΥΡΟΣ. Και δεν είναι τίτλος βιβλίου. Αλλά πορεία ζωής.\nΠαρά θιν' αλός ατρυγέτοιο...\nΚαι τον Αχέροντα έχουμε.\nΓιατί η φιλοσοφία μελέτη θανάτου εστί.\nΤου δικού του θανάτου ο καθένας...\nΕσύ; Εσύ μείνε να βλέπεις βίντεο. Και να το φυσάς και να μην κρυώνει.\nΚαι μια εικόνα από την επιστροφή. Την αιώνια επιστροφή...\nΚαι του ήλιου που κάθε δείλι πεθαίνει. Και κάθε πρωινό επανέρχεται.\nΤι είπες; Πέθανε ο Λιαντίνης;\nΞεκόλλα. Ο Λιαντίνης είναι ποιητής.\nΓια τους μαθητές του. Για όσους ερωτεύθηκαν τη φιλοσοφία του.\nΓια σένα; Ό,τι και ο ναός του Σολομώντα για τους εμπόρους.\nΑυτούς που ο Ιησούς πήρε το φραγγέλιο και τους κυνήγησε.\nΤώρα; Τώρα σου είπα. Κυνηγάω την εμορφιά.\nΣε παραλίες. Σε ηλιοβασιλέματα.\nΣτα βουνά μου και στα χιόνια.\nΣτα φωτόδεντρα και στις άγριες ίριδες.\nΣτο λαιμουδάκι ενός λευκοτσικνιά. Και στα βήματα της χήνας...\nΘέμα: Απ: Οι Αλκυονίδες είναι εδώ Τετ Ιαν 19, 2011 1:06 am\nΜια ακόμη Αλκυονίδα ξεψύχησε...\nΤι είπες; Ξεψύχησε και ο ήλιος; Επειδή έδυσε; Επειδή δεν τον βλέπεις;\nΣε βεβαιώνω ότι αύριο πουρνό πουρνό θα είναι και πάλι στη θέση του.\nΚαι ο Λιαντίνης το ίδιο.\nΜα κοίτα να δεις τι ανόητοι άνθρωποι κυκλοφορούν. Και τι πίκρα τους έχει γεμίσει εκείνο το βίντεο. Το Γειά σου φίλε...\nΗ συνέντευξη του ανθρώπου που κατά τη μαρτυρία του τουλάχιστον είναι ο τελευταίος άνθρωπος που είδε το Λιαντίνη.\nΚάποτε δάνεισα (δε χάρισα!!! δάνεισα!!! ) μια κασέτα. Δε μου τη γύρισαν ποτέ. Θαρρώντας μάλιστα πως δεν έχω αντίγραφο.\nΚι έπειτα βιάστηκαν να γράψουν ένα κατεβατό ανοησίες για το Λιαντίνη. Με την ιδέα πως δεν υπάρχουν αποδείξεις. Έλα μου ντε που την πάτησαν.\nΚαι είναι η ύβρις των αρχαίων εδώ. Κρυμμένη σε ένα πουκάμισο.\nΆσε τα παπούτσια. Το πουκάμισο την έκανε όλη τη ζημιά. Το ένα με τα πράσινα καρουδάκια. Και το άλλο. Που λέει ο άνθρωπος που είδε τελευταία φορά το Λιαντίνη. Ένα πουκάμισο μπλε. Πολύ ανοικτό.\nΣαν το μπλε του ουρανού μια μέρα Αλκυονίδα....\nΓια ένα πουκάμισο αδειανό που λες... Και ένα ασκί με αερολογίες που το ξεφούσκωσε εκείνο το βιντεάκι στο you tube.\nΑς πρόσεχες. Εγώ στο είχα πει. Σε είχα προειδοποιήσει. Να προσέχεις.\nΛιαντίνης είναι αυτός. Και πάνω από το Λιαντίνη δε βάζω κανέναν.\nΘέμα: Απ: Οι Αλκυονίδες είναι εδώ Τετ Ιαν 19, 2011 6:25 pm\nΑρχίζω που λες να πιστεύω πως μια τόση δα δόση αλήθειας υπάρχει στις θεωρίες που κυκλοφορούν για τόπους με ιδιαίτερο ενεργειακό πεδίο. Ή με κάτι τέλος πάντων που τα μηχανάκια μέτρησης του πολιτισμού μας αδυνατούν να καταγράψουν. Και μόνες "αποδείξεις" είναι οι βιωματικές μας εμπειρίες... που βεβαίως δεν επέχουν την εγκυρότητα της ακλόνητης απόδειξης.\nΟι εκβολές πάντως του Αχέροντα είναι τόπος μαγικός. Ή, για μη θεωρηθεί πως καταφεύγω σε μεταφυσικές, κάτι μυστήριο και παράξενο πλανιέται εκεί. Και είναι σε μήκος κύματος που οι προσωπικές μου κεραίες το αντιλαμβάνονται, το μυρίζουν αλλά αδυνατούν να ερμηνεύσουν.\nΧτες λοιπόν, μια μέρα λαμπρή, μια καθαρόαιμη Αλκυονίδα, ένιωσα να μην μπορώ να αντισταθώ στις μαγνητικές ροές που με καλούσαν. Για μια ακόμη επίσκεψη στην Αμμουδιά. Την τρίτη από το προπερασμένο καλοκαίρι που για πρώτη φορά γνώρισα την περιοχή.\nΏρα μιάμιση το μεσημέρι. Σχολάω από τη δουλειά και έξω από τα παραθύρια της τάξης μου αστράφτει ένας απίθανος ατλαζένιος ουρανός. Κι η θάλασσα λάδι...\nΒουτάω την Ασημούλα και ξεκινάω. Δε θέλω Δρέπανο, δε θέλω Σαγιάδα. Πήγα την περασμένη βδομάδα. Κι εννοείται πως δε θέλω βουνό. Θάλασσα. Κάπου στη θάλασσα.\nΣτρίβω λοιπόν προς Πλαταριά. Περνάω το καινούριο λιμάνι, περνάω και τη γέφυρα των στεναγμών. Τη γέφυρα της Εγνατίας στο Λαδοχώρι, με τους εκατοντάδες εγκλωβισμένους μετανάστες. Ακόμη όμως κι αυτοί έχουν ξεχυθεί προς τη θάλασσα. Να ζεσταθεί λιγάκι το κοκαλάκι τους...\nΦτάνω Πλαταριά. Δώδεκα χλμ από Ηγουμενίτσα. Κι ακόμη δεν έχω αποφασίσει πού θέλω να πάω. Στα Σύβοτα; Μπαααααα. Δεν είναι μέρα για τα Σύβοτα. Φουλάρω την Ασημούλα βενζίνη. Παίρνω και εφόδια για την αφεντιά μου. Δεν την ξαναπατάω όπως τις προάλλες που βρέθηκα στην Πέρδικα και δεν υπήρχε ανοιχτό μαγαζί ούτε για δείγμα.\nΤελικά παίρνω το δρόμο για Πρέβεζα. Τον ίδιο δρόμο που παίρνω και όταν κατεβαίνω Αθήνα. Υποτίθεται ότι εδώ θα γίνει η περιλάλητη Ιονία οδός... Αλλά και έτσι που είναι τώρα μια χαρά δρόμος είναι. Περνάω το έλος Καλοδικίου. Στραφταλίζουν τα νερά και η φύση ολάκερη έχει γιορτή.\nΠάργα; Μπαααα... Τέτοια κακογουστιά αρχιτεκτονική δε λέει μια τέτοια μέρα.\nΚι η Πρέβεζα πέφτει μακριά. Λοιπόν... Αμμουδιά!!! Εκβολές του Αχέροντα. Πενήντα χιλιόμετρα δρόμος ως τη διακλάδωση και άλλα τέσσερα μετά. Ανάμεσα στα χωράφια και στα βοσκοτόπια. Κι ανάμεσα στις λιμνούλες που άφησαν πίσω τους οι βροχές του περασμένου μήνα.\nΦτάνω. Παρκάρω. Και με τη μηχανή ανά χείρας βαδίζω στο δρομάκι δίπλα στην όχθη του ποταμού.\nΘέμα: Απ: Οι Αλκυονίδες είναι εδώ Τετ Ιαν 19, 2011 6:31 pm\nΨαροκάικα... Γεμάτος ο μώλος ψαροκάικα. Όχι παροπλισμένα. Η μυρουδιά προδίδει πως δεν πάνε πολλές ώρες που έβγαλαν ψάρι...\nΘέμα: Απ: Οι Αλκυονίδες είναι εδώ Τετ Ιαν 19, 2011 6:33 pm\nΤα δίχτυα δίπλα τους βουνό. Οι ψαράδες άφαντοι. Εμ, τέτοια ώρα; Οι ψαράδες τέτοια ώρα ξεκουράζονται από το το νυχτοκάματο...\nΘέμα: Απ: Οι Αλκυονίδες είναι εδώ Τετ Ιαν 19, 2011 6:38 pm\nΤο ποτάμι εμφανώς ... φουσκωμένο σε σχέση με την καλοκαιρινή του όψη που ως τώρα είχα γνωρίσει...\nΣε αντίθεση με το δρομάκι. Που τα καλοκαίρια είναι τίγκα στους τουρίστες.\nΕυκαιρία να πάω επιτέλους και στην παραλία. Που οι ορδές από τροχόσπιτα τις άλλες φορές μου έκαναν αποκρουστική κάθε διάθεση να την πλησιάσω.\nΘέμα: Απ: Οι Αλκυονίδες είναι εδώ Τετ Ιαν 19, 2011 6:46 pm\nΕπαφή πρώτη. Τρεις παρά δέκα το μεσημέρι...\nΏστε αυτή είναι η περίφημη Αμμουδιά; Την πρώτη φορά την είχα δει από το βαρκάκι. Που μας έκανε την ξενάγηση στις θαλασσινές σπηλιές και μετά ως μέσα βαθιά στο ποτάμι...\nΘέμα: Απ: Οι Αλκυονίδες είναι εδώ Τετ Ιαν 19, 2011 6:52 pm\nΤο δρομάκι συνεχίζεται ως κάτω. Εκεί που Αχέροντας φτάνει στη θάλασσα...\nΛέω πως προτιμώ την παραλία. Και στρίβω δεξιά.\nΘέμα: Απ: Οι Αλκυονίδες είναι εδώ Τετ Ιαν 19, 2011 7:00 pm\nΟι γνωστές πέτρινες στήλες. Με τις λαμπίτσες. Πρέπει να είναι υπέροχες τα βράδια αναμμένες. Και άλλο τόσο χρήσιμες. Να βοηθούν να βρεις το δρόμο για Αχερουσία...\nΜην ξεχνάμε δηλαδή και προς τα πού οδηγεί ο Αχέροντας.\nΠου ηχητικά τουλάχιστον είναι το αντίθετο της χαράς. Και πάντα μου φέρνει στο νου εκείνο το γράμμα:\nΕκτός από το ποτήρι βρέθηκαν δίπλα στον Λιαντίνη ένα νάιλον που μέσα είχε τα γυαλιά του, μια ελληνική σημαία και δύο βιβλία του. Μέσα σε ένα από αυτά, την «Γκέμμα», στη σελίδα 170 βρέθηκε και ένα εντελώς προσωπικό γράμμα προς τη γυναίκα του, το οποίο αρχίζει:\n«Λου μου, τώρα να μη με χαιρετάς γιατί δεν χαίρομαι...» και τελειώνει «να ζήσεις χαρούμενη και να συλλογάς τα χρόνια...».\nΘέμα: Απ: Οι Αλκυονίδες είναι εδώ Τετ Ιαν 19, 2011 7:04 pm\nΘέμα: Απ: Οι Αλκυονίδες είναι εδώ Τετ Ιαν 19, 2011 7:09 pm\nΠερπατώ εις το δάσος όταν ο λύκος δεν είν' εδώ! Στις παραλίες;\nΣτις παραλίες δεν υπάρχουν λύκοι. Όχι τουλάχιστον τέτοια εποχή. Τα καλοκαίρια, είπα. Εδώ γίνεται το πατείς με πατώ σε...\nΥπάρχουν όμως θαλασσοπούλια. Και φύκια. Και ξεβρασμένα από το κύμα θαλασσόξυλα...\nΘέμα: Απ: Οι Αλκυονίδες είναι εδώ Τετ Ιαν 19, 2011 7:22 pm\nΜόλις έφυγαν. Ήρθε ο άνθρωπος...\nphpBB2 forum με ForumGreek | Πολιτισμός | Politics | © phpBB | Δωρεάν φόρουμ υποστήριξης | Αναφορά κατάχρησης | Δημιουργήστε το δικό σας μπλογκ


Πολλές και διαφορετικές δραστηριότητες | in.gr\ningr > Άποψη > Πολλές και διαφορετικές δραστηριότητες\nΠολλές και διαφορετικές δραστηριότητες\n5 Δεκεμβρίου 2012, 17:25\nΈνα από τα πιο ενδιαφέροντα στοιχεία της δουλειάς μου – πέρα βεβαίως από το γεγονός ότι έχω την ευκαιρία να υπηρετώ στην Ελλάδα – είναι η πληθώρα των θεμάτων με τα οποία ασχολούμαι. Κάποιες από τις δραστηριότητές μου καλύπτονται από τα μέσα μαζικής ενημέρωσης – πρόκειται βέβαια για ένα πολύ μικρό κομμάτι. Ο ρόλος του Πρέσβη δεν εξαντλείται στις δραστηριότητες αυτές και περιλαμβάνει κι άλλα στοιχεία όπως την κατανόηση και γνώση της χώρας στην οποία υπηρετεί και η ανάπτυξη ενός δικτύου επαφών. Δίνουν όμως μια εικόνα του βάθους των διμερών σχέσεων. Παρότι η ανάληψη πρωτοβουλιών είναι θετική, είναι συχνά εξίσου σημαντικό να στηρίζουμε την συνεργασία μεταξύ λαών, οργανισμών και επιχειρήσεων.\nΚάποια παραδείγματα του περασμένου μηνός:\nΒρέθηκα στα Ελληνο-Τουρκικά σύνορα, στον Έβρο κατά την επίσκεψη του Βρετανού Υφυπουργού για θέματα μετανάστευσης, κ. Μάρκ Χάρπερ. Επισκεφθήκαμε τον υπό κατασκευήν φράχτη, τα κέντρα υποδοχής και τις υπόλοιπες δομές. Συζητήσαμε με τον Υπουργό Δημόσιας Τάξης κ. Δένδια και τους συνεργάτες του τα περιθώρια περαιτέρω συνεργασίας για την αντιμετώπιση της λαθρομετανάστευσης. Οι δράσεις μας πάνω στο θέμα της Παρανομης Μετανάστευσης είναι έτσι κι αλλιώς από τα μεγαλύτερα κομμάτια της δουλειάς μας στην Πρεσβεία και έχουμε αρκετές επιτυχίες, αλλά πάντα υπάρχει περιθώριο να πετύχουμε πολλά περισσότερα σε συνεργασία με την ελληνική κυβέρνηση.\nΤην ίδια εβδομάδα, φιλοξενήσαμε στην Κατοικία μου την εκδήλωση για την ανακοίνωση των Ελληνικών επιχειρήσεων που πέρασαν στην τελική φάση του διαγωνισμού των European Business. Η εκδήλωση είχε την υποστήριξη της\nRSM Stylianou και του Βρετανικού Οργανισμού Εμπορίου και Επενδύσεων (\nUKTI). Είναι αυτές οι Ελληνικές επιχειρήσεις [LINK] αλλά και άλλες σαν κι αυτές, που θα αποτελέσουν την ατμομηχανή της ανάπτυξης στην Ελλάδα και την Ευρώπη στο προσεχές μέλλον.\nΑργότερα, την ίδια εβδομάδα , παρευρέθηκα σε μία άλλη τελετή βράβευσης, στα\n“Αριστεία” της ΕΕΔΕ [pdf] στο Μέγαρο Μουσικής. Είχα την τιμή να απονείμω τα βραβεία στις επιχειρήσεις και τους οργανισμούς που πέρασαν επιτυχώς την βρετανική διαδικασία πιστοποίησης Investors in People που αφορά στην ανάπτυξη ανθρώπινου δυναμικού και συμβάλλει στις καλύτερες επιδόσεις επιχειρήσεων και οργανισμών διασφαλίζοντας ότι τα στελέχη τους έχουν την ενημέρωση και την εκπαίδευση που χρειάζονται για να κάνουν καλά τη δουλειά τους. Η Βρετανική Πρεσβεία έχει περάσει την διαδικασία αξιολόγησης και έχει λάβει την πιστοποίηση, οπότε ήμουν σε θέση να μιλήσω με σιγουριά για τα οφέλη που προσφέρει.\nΚαι βέβαια, και για την περίπτωση που νομίσατε πώς τα πάντα γυρνούν γύρω από τη δουλειά, να σας πω ότι στο τέλος αυτής της πολύ βεβαρυμένης εβδομάδας, η συζυγός μου κι εγώ πήγαμε στη Σύρο για πρώτη φορά. Το νησί μας γοήτευσε. Όπως ακριβώς και η εβδομάδα που προηγήθηκε, μας επιφύλασσε πολλές και διαφορετικές πλευρές: από τα τοπία ως την αρχιτεκτονική, από τον πολιτισμό ως την τοπική κουζίνα.\nΚαι για το τέλος, μια ακόμα αντίθεση. Μετά την γοητεία της Σύρου, μια διαφορετική, αστική γοητεία πίσω στην Αθήνα, στα εγκαίνια της έκθεσης της\n“The City Speaks” που οργανώνει το Βρετανικό Συμβούλιο και φιλοξενεί η Τράπεζα Πειραιώς στη Στοά Σπυρομήλιου στην καρδιά της Αθήνας. Ακόμα κι αν δεν μπορούμε όλοι να ζούμε σε τόσο όμορφο νησί σαν την Σύρο, οι περισσότεροι από μας ξέρουμε πώς είναι να ζει κανείς στην πόλη τον 21ο αιώνα. Αλλά η συγκεκριμένη έκθεση που απεικονίζει πώς τόσο διαφορετικοί άνθρωποι ζουν μαζί σε τόσες ευρωπαϊκές πόλεις, κάνει τον επισκέπτη να ξανασκεφτεί διάφορες πλευρές της καθημερινότητας που νομίζουμε ότι γνωρίζουμε όλοι. Οπότε, λίγη διαφορετικότητα ακόμα στο κλείσιμο μιας πολυποίκιλης εβδομάδας.


ΣΥΝΔΙΚΑΤΟ ΙΓΜΕ: ΠΡΑΚΤΙΚΑ ΒΟΥΛΗΣ, ΨΗΦΙΣΗ ΤΡΟΠΟΛΟΓΙΑΣ 1091/16 ΓΙΑ ΙΓΜΕ 4/7/2017\nΠΡΑΚΤΙΚΑ ΒΟΥΛΗΣ, ΨΗΦΙΣΗ ΤΡΟΠΟΛΟΓΙΑΣ 1091/16 ΓΙΑ ΙΓΜΕ 4/7/2017\nΑθήνα, σήμερα στις 4 Ιουλίου 2017, ημέρα Τρίτη και ώρα 18.06΄ συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια, για να συνεδριάσει υπό την προεδρία της Γ΄ Προέδρου αυτής κ. Αναστασίας Χριστοδουλοπούλου.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τέλος, είναι η τροπολογία, την οποία θα υπερασπίσει ο κ. Σταθάκης, η οποία αναφέρεται σε αναστολή για δώδεκα μήνες των πάσης φύσεως πράξεων διοικητικής και αναγκαστικής εκτέλεσης κατά του ΙΓΜΕ. Είναι και αυτή εκπρόθεσμη και έχει κατατεθεί από τους Υπουργούς Οικονομικών, Δικαιοσύνης, Περιβάλλοντος και Οικονομικών.\nΚύριε Σταθάκη, έχετε τον λόγο για πέντε λεπτά.\nΓΕΩΡΓΙΟΣ ΣΤΑΘΑΚΗΣ (Υπουργός Περιβάλλοντος και Ενέργειας): Με την τροπολογία αυτή προσπαθούμε να λύσουμε ένα πρόβλημα που έχει προκύψει. Το πρόβλημα έχει φυσικά πολύ βαθιές ρίζες στο παρελθόν. Υπενθυμίζω ότι το ΙΓΜΕ είχε καταργηθεί από την κυβέρνηση Σαμαρά και η σημερινή Κυβέρνηση αποφάσισε να το επαναλειτουργήσει από τις αρχές του 2015.\nΘεωρούσαμε και θεωρούμε ότι είναι αναγκαία η ύπαρξη του ΙΓΜΕ, ενός δημόσιου φορέα, δηλαδή, ο οποίος ασχολείται με όλα τα θέματα του γεωλογικού ενδιαφέροντος της χώρας.\nΤώρα το ΙΓΜΕ βρίσκεται σε σημείο στο οποίο δεν μπορεί να λειτουργήσει αυτή τη στιγμή, καθώς φέρει οικονομικά βάρη τα οποία έρχονται επίσης από το παρελθόν και τα οποία έχουν οδηγήσει σε δικαστικές αποφάσεις, οι οποίες έχουν δεσμεύσει το σύνολο των λογαριασμών του ΙΓΜΕ.\nΤο πρόβλημα είναι απλό. Οι συνταξιούχοι του ΙΓΜΕ στο παρελθόν είχαν επιπρόσθετα από τη δημόσια σύνταξη και τις δημόσιες παροχές που έχει κάθε εργαζόμενος στον ευρύτερο δημόσιο τομέα. Είχαν ένα ειδικό ασφαλιστικό πρόγραμμα, συνταξιοδοτικό με ιδιωτική ασφαλιστική εταιρεία, το οποίο κάποια στιγμή τελείωσε άδοξα.\nΣτη συνέχεια, όμως, οι συνταξιούχοι διεκδίκησαν τη διευθέτηση του ιδιωτικού συνταξιοδοτικού τους προγράμματος πέρα από τα όρια του αποθεματικού που είχε η ιδιωτική εταιρεία και επιχείρησαν να συνεχίσει αυτό το πρόγραμμα με δημόσιο χρήμα, να εξυπηρετηθεί δηλαδή από τον δημόσιο προϋπολογισμό. Η θέση του Υπουργείου μας ήταν αρνητική σε αυτήν την εξέλιξη.\nΟι συνταξιούχοι στη συνέχεια κατάφεραν με δικαστικές αποφάσεις να προχωρήσουν στην κατάσχεση των λογαριασμών του ΙΓΜΕ με βάση τις δικαστικές αυτές αποφάσεις. Αυτό οδήγησε σε αναστολή, πλήρη παράλυση το ΙΓΜΕ, καθώς δεν μπορεί να πληρώσει μισθούς εργαζομένων, χρωστάνε νομίζω τρεις μήνες. Υπάρχει υπαρκτός πλέον κίνδυνος απώλειας των προγραμμάτων ΕΣΠΑ του ΙΓΜΕ, που αποτελούν ένα σημαντικό μέρος του προϋπολογισμού του και έχει παραιτηθεί και η διοίκηση του Οργανισμού την επαύριον που κατασχέθηκαν οι λογαριασμοί.\nΜε την τροπολογία αυτή θεσπίζουμε για δώδεκα μήνες το ακατάσχετο των λογαριασμών του ΙΓΜΕ, το οποίο θα επιτρέψει από αύριο πρώτον, να πληρωθούν οι εργαζόμενοι και δεύτερον, να τοποθετηθεί η νέα διοίκηση στο ΙΓΜΕ και να επαναλειτουργήσει κανονικά ο Οργανισμός.\nΤο διάστημα και η λύση αυτή είναι σαφώς προσωρινή, καθώς με την εγκατάσταση της νέας διοίκησης θα επιλυθούν και τα μακροχρόνια προβλήματα, τα οποία ανέφερα προηγουμένως, προσπαθώντας να δοθεί μια οριστική και αμετάκλητη λύση στο θέμα αυτό.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τώρα θα δώσω με τη σειρά τον λόγο στους ειδικούς αγορητές, επίσης, για πέντε λεπτά.\nΠρώτα θα δώσω τον λόγο στην εκπρόσωπο του ΣΥΡΙΖΑ, την κ. Μαρία Τριανταφύλλου.\nΜΑΡΙΑ ΤΡΙΑΝΤΑΦΥΛΛΟΥ: Ευχαριστώ, κυρία Πρόεδρε.\nΠερνάω πολύ γρήγορα τις τροπολογίες. Συμφωνούμε στις τροπολογίες και σε σχέση με την κινητικότητα των νέων. Είχαμε πει όταν είχε έρθει προς κύρωση ότι η κινητικότητα των νέων είναι μια ελκυστική έννοια που πρέπει όμως να υπάρχουν προϋποθέσεις. Είναι σημαντική η παρουσία της ομογένειας και το λαμβάνουμε υπόψη. Επομένως, λέμε «ναι» και σε αυτήν την τροπολογία και στις επόμενες.\nΘέλω, όμως, να σταθώ στην τελευταία τροπολογία σε σχέση με το ΙΓΜΕ.\nΕίναι, πράγματι, πολιτική απόφαση η επαναλειτουργία, η επανασύσταση του ΙΓΜΕ. Είναι πολύτιμο εργαλείο για την παραγωγική ανασυγκρότηση. Δεν ξεχνάμε τι έγινε όλα τα προηγούμενα χρόνια, πώς υποβιβάστηκε, δηλαδή, το ΙΓΜΕ από υπηρεσία και σιγά-σιγά το 2015, με την Κυβέρνηση του ΣΥΡΙΖΑ, επανασυστήθηκε.\nΘέλω, όμως, να κάνω δύο παρατηρήσεις.\nΤο ΙΓΜΕ, όπως είπε ο Υπουργός, έφτασε εδώ και χρεώνεται και τα προηγούμενα. Αφορμή αυτή τη φορά ήταν ένα συμβόλαιο ασφαλιστικό που δόθηκε. Υπήρξαν τελεσίδικες και αμετάκλητες δικαστικές αποφάσεις του Αρείου Πάγου που δικαιώνουν δικαιούχους του 2009. Όλα πλέον δεν λειτουργούν. Είναι στον αέρα έργα αξίας, νομίζω, 1,5 εκατομμυρίου ευρώ. Και έρχεται αυτή η τροπολογία.\nΘα ήθελα να πω δύο πράγματα. Νομίζω ότι είναι απαραίτητο, αν υπάρχει ακόμα αυτός ο τρόπος συνταξιοδότησης, να υπάρχει μία νομοθετική ρύθμιση -αν δεν έχει υπάρξει, δεν το ξέρω, το προτείνω στην Υπουργό- που αυτό να το σταματά. Μέχρι τώρα, υπήρχαν όλα αυτά τα τρικ σε σχέση με τους μισθούς, τις συντάξεις κλπ., ότι βάζω επίδομα ή ότι για παράδειγμα αυτό είναι πράγματι τρικ. Πρώτον είναι αυτό.\nΔεύτερον, υπάρχουν δικαστικές αποφάσεις που πρέπει να υπάρξουν ρυθμίσεις, γιατί είναι αμετάκλητες και θα πρέπει τα χρήματα να δοθούν.\nΤρίτον, έχω την εντύπωση ότι χρειάζεται ένας έλεγχος των πεπραγμένων και μία αναδιοργάνωση των αρμοδιοτήτων κι ένας απολογισμός και μία νέα κατεύθυνση για το ΙΓΜΕ, ακριβώς γιατί μιλάμε για ένα πολύτιμο εργαλείο. Υπάρχει υποστελέχωση, αλλά χωρίς τη νέα κατεύθυνση –ας μην πάμε όπως παλιά-, η οποία θα πρέπει να οριοθετηθεί από την Κυβέρνηση και το Υπουργείο, δεν μπορούμε να μιλάμε για προσλήψεις γενικά και αόριστα.\nΆρα, θα έλεγα ότι χρειάζεται μία νομοθετική ρύθμιση, η οποία θα βάζει μαχαίρι στο προηγούμενο, που πλέον, για όσους βγήκαν ή βγαίνουν στη σύνταξη είναι τετελεσμένο.\nΚαι δεύτερον, νομίζω ότι θα πρέπει επειγόντως, όχι απλά να υπάρξει μία νέα διοίκηση ακριβώς γιατί μπορεί να εξοικονομηθεί λίγος χρόνος, κάποια χρήματα κλπ. και να στηθεί το ΙΓΜΕ στα πόδια του, αλλά νομίζω ότι θα πρέπει να υπάρχει, ξαναλέω, επαναπροσδιορισμός και επανεκκίνηση. Αυτό, κατά την άποψή μου, δεν μπορεί να γίνει χωρίς απολογισμό. Ξαναλέω ότι είναι σημαντικό, πολύτιμο εργαλείο για την παραγωγική ανασυγκρότηση.\nΣυμφωνούμε με την τροπολογία, αν και θα μου επιτρέψετε να πω ότι μάλλον είναι ένα τσιρότο στην πληγή, γιατί, κατά την άποψή μου, θα πρέπει να υπάρξει ένας σχεδιασμός ο οποίος θα πρέπει να είναι ολοκληρωμένος για την από εδώ και πέρα λειτουργία του ΙΓΜΕ.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τον λόγο έχει ο κ. Καββαδάς από τη Νέα Δημοκρατία.\nΑΘΑΝΑΣΙΟΣ ΚΑΒΒΑΔΑΣ: Ευχαριστώ, κυρία Πρόεδρε.\nΌσον αφορά την πρώτη τροπολογία των Υπουργείων Παιδείας, Εξωτερικών και Οικονομικών για τα θέματα που ρυθμίζονται σχετικά με την παραμονή των νέων μας στην Αυστραλία, μας βρίσκει σύμφωνους και την υπερψηφίζουμε.\nΤο Μνημόνιο κατανόησης που υπεγράφη, όπως είπε ο κύριος Υπουργός, στις 14 Μαΐου 2014 μεταξύ Ελλάδος και Αυστραλίας στην Καμπέρα της Αυστραλίας επί Νέας Δημοκρατίας και επί υπουργίας της κ. Κεφαλογιάννη, είναι επωφελές για τη χώρα μας, γιατί δίνει την ευκαιρία στους νέους για παραμονή και εργασία στην Αυστραλία και την εξοικείωση των νέων μας με τον πολιτισμό, τη γλώσσα και την κοινωνία της άλλης χώρας.\nΕπίσης, με τη συμφωνία αυτή βελτιώνονται οι συνεργασία και οι σχέσεις μεταξύ των δύο χωρών, πράγμα που είναι πολύ σημαντικό, αν συνεκτιμήσει κανείς και το μέγεθος της ελληνικής κοινότητας που υπάρχει στην Αυστραλία.\nΌσον αφορά τη δεύτερη τροπολογία, την 1089/14, του Υπουργείου Οικονομικών, η οποία παρατείνει την ισχύ εγγύησης του ελληνικού δημοσίου προς την Τράπεζα της Ελλάδος και την κάλυψη πιστώσεως μέσω του Έκτακτου Μηχανισμού Ρευστότητας, του λεγόμενου ELA, είναι αντιληπτό ότι για την ασφαλή και ομαλή λειτουργία των ελληνικών τραπεζών είναι απαραίτητη η ψήφισή της.\nΠρόκειται για μια τυπική διαδικασία, που προβλέπεται από τους κανόνες λειτουργίας του ευρωσυστήματος και του ιδίου του ELA και, επομένως, η Νέα Δημοκρατία τάσσεται υπέρ της ψήφισης της συγκεκριμένης τροπολογίας.\nΓια την τρίτη τροπολογία, την 1090/15, του Υπουργείου Ναυτιλίας και Νησιωτικής Πολιτικής, που αναφέρει τη μισθοδοσία του ναυτικού προσωπικού, αλλά και τη σύναψη συμβάσεων της Πλοηγικής Υπηρεσίας εμείς κατανοούμε, κύριε Υπουργέ, την ανάγκη να επικαιροποιηθεί το νομικό πλαίσιο για την πληρωμή των εργαζομένων της Πλοηγικής Υπηρεσίας και να μπορεί η υπηρεσία να κάνει συμβάσεις για προμήθειες καυσίμων και αναλώσιμων για να λειτουργήσει ομαλά.\nΕπίσης, δεν διαφωνούμε με τα χρηματικά όρια μέχρι το ποσό των 60.000 ευρώ, που τίθενται τόσο για τον πλοηγικό σταθμό του Πειραιά όσο και για τους υπόλοιπους δώδεκα σταθμούς της περιφέρειας. Επομένως, η Νέα Δημοκρατία και σε αυτή την τροπολογία τάσσεται υπέρ.\nΓια την τέταρτη τροπολογία, την 1091/16, την τροπολογία του Υπουργείου Περιβάλλοντος και Ενέργειας, τονίζω ότι με την παρούσα τροπολογία αναστέλλονται για διάστημα δώδεκα μηνών τα μέτρα διοικητικής και αναγκαστικής εκτέλεσης σε βάρος της κινητής και ακίνητης περιουσίας του Ινστιτούτου Γεωλογικών και Μεταλλευτικών Ερευνών, του ΙΓΜΕ.\nΣτόχος σας είναι, όπως λέτε, να εξασφαλιστεί η ομαλή λειτουργία του ΙΓΜΕ και αυτό να συνεχίσει να παρέχει υπηρεσίες. Ωστόσο, στην πραγματικότητα αυτό που κάνετε σήμερα με την παρούσα τροπολογία είναι να δώσετε μια προσωρινή λύση, κύριε Υπουργέ, για δώδεκα μήνες.\nΜας είχατε πει στο τέλος Μάϊου 2017 ότι θα λυθεί το θέμα συνολικά με νομοθετική ρύθμιση που θα φέρνατε εσείς ως το τέλος Ιουνίου, καταργώντας το σημερινό ΙΓΜΕ και βάζοντας νέα διοίκηση στο νέο ΙΓΜΕ, ώστε τον Ιούλιο 2017 να καταβληθούν τα δεδουλευμένα.\nΣήμερα, όμως, δεν λύνετε στην ουσία το πρόβλημα. Δίνετε απλά μια παράταση ζωής, μια ανάσα στην οικονομική μόνο ασφυξία του ΙΓΜΕ, ξεμπλοκάροντας τους τραπεζικούς λογαριασμούς για να πληρωθεί το προσωπικό και να λειτουργήσει πάλι το ΙΓΜΕ.\nΓια ακόμα μια φορά, λοιπόν, η Κυβέρνηση μεταφέρει τις αποφάσεις για τη λύση των προβλημάτων του ΙΓΜΕ ένα χρόνο μπροστά, παραδίδοντάς το πιθανότατα στην επόμενη κυβέρνηση.\nΓια όλα αυτά η Νέα Δημοκρατία σε αυτή την τροπολογία ψηφίζει «παρών», δεδομένου ότι δεν θέλουμε να σταθούμε εμπόδιο στην καταβολή των δεδουλευμένων των εργαζομένων.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Ο κ. Κούζηλος έχει το λόγο.\nΝΙΚΟΛΑΟΣ ΚΟΥΖΗΛΟΣ: Ευχαριστώ πολύ, κυρία Πρόεδρε.\nΓια την τροπολογία με γενικό αριθμό 1091, που αφορά το ΙΓΜΕ, αυτό υπήρχε, το κατήργησε η Νέα Δημοκρατία μαζί με το ΠΑΣΟΚ. Από εδώ και πέρα περιμένουμε να δούμε τι θα γίνει με αυτό το πολύ σοβαρό θέμα. Γιατί στο ΙΓΜΕ βασίζονταν όλες οι γεωλογικές μελέτες και όλος ο πλούτος της χώρας μας.\nΣυγγνώμη, κύριε Υπουργέ, αλλά είναι δύο χρόνια και λύνουμε τώρα το πρόβλημα και ακόμα δεν το έχουμε λύσει αυτό το συγκεκριμένο πρόβλημα. Είναι δύο χρόνια. Ήταν και μία δέσμευσή σας όταν ήσασταν αντιπολίτευση.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τον λόγο έχει ο κ. Βαρδαλής από το ΚΚΕ.\nΑΘΑΝΑΣΙΟΣ ΒΑΡΔΑΛΗΣ: Ευχαριστώ, κυρία Πρόεδρε.\nΤέλος, για την τέταρτη και τελευταία τροπολογία, που αφορά το ΙΓΜΕ: Κύριε Υπουργέ, δεν είναι παρατήρηση, αλλά εν πάση περιπτώσει οι ίδιοι οι εργαζόμενοι ζήτησαν, πριν καταθέσετε την τροπολογία, να τη δουν. Τη στείλατε μετά που την καταθέσατε στη Βουλή. Γιατί το λέω αυτό; Ας πούμε, οι εργαζόμενοι διαφωνούν με την παράγραφο γ’. Κι εμείς διαφωνούμε. Έτσι όπως είναι διατυπωμένη αναστέλλεται η λήψη ασφαλιστικών μέτρων και κατά τη γνώμη μας θα πρέπει να την αποσύρετε, γιατί αναστέλλεται στην πράξη και το δικαίωμα των εργαζομένων να προσφύγουν σε ασφαλιστικά μέτρα. Εσείς μας είπατε, όταν παρουσιάζατε την τροπολογία, ότι αύριο θα πληρωθούν οι εργαζόμενοι. Κι αν δεν πληρωθούν; Να μην έχουν οι εργαζόμενοι το δικαίωμα να κάνουν ασφαλιστικά μέτρα; Λέτε εσείς ότι θα πληρωθούν. Πόσοι Υπουργοί είπαν ότι θα πληρωθούν μέχρι τώρα; Γιατί να αφαιρέσετε αυτό το δικαίωμα από τους εργαζομένους;\nΓιατί κουνάτε το κεφάλι; Θα πάρετε τον λόγο και θα εξηγήσετε.\nΚατά τη γνώμη μας, εν πάση περιπτώσει, όλο αυτό το ιστορικό που αναφέρετε με την εξέλιξη του ΙΓΜΕ, αυτή η υποβάθμιση, είτε το θέλετε είτε όχι, αντικειμενικά διευκολύνει την παράδοση του ορυκτού πλούτου στους επιχειρηματικούς ομίλους με σκοπό την κερδοφορία τους. Και αν συνεχιστεί αυτή η υποβάθμιση, λέω ότι αναγκαστικά θα πάμε προς αυτή την κατεύθυνση. Επόμενα, αυτά που είπατε στην αρχή. Θα πρέπει όμως να πάρετε όλα τα αναγκαία μέτρα για να υλοποιηθούν, δηλαδή να συνεχιστεί το ερευνητικό έργο του ΙΓΜΕ και συνολικά όλων των δράσεων του Ινστιτούτου. Όταν λέμε άμεσα, λέμε άμεσα, αύριο δηλαδή, να μπει η διοίκηση και να πληρωθούν οι εργαζόμενοι.\nΤέλος, θέλω να πω και το εξής, σε κάθε περίπτωση η αγωνιστική ετοιμότητα των εργαζομένων, η πίεση προς την Κυβέρνηση, οι συνεχείς κινητοποιήσεις το τελευταίο τρίμηνο απέδειξαν για μια ακόμα φορά ότι μπορούν να φέρουν αποτελέσματα.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Κι εμείς ευχαριστούμε.\nΤον λόγο έχει τώρα ο κ. Κωνσταντίνος Κατσίκης.\nΚΩΝΣΤΑΝΤΙΝΟΣ ΚΑΤΣΙΚΗΣ: Ευχαριστώ, κυρία Πρόεδρε.\nΕπιτρέψτε μου ένα λεπτάκι, κυρία Πρόεδρε, για να ολοκληρώσω με την τροπολογία με γενικό αριθμό 1091 και ειδικό 16 του Υπουργού κ. Σταθάκη. Το Ινστιτούτο Γεωλογικών και Μεταλλευτικών Ερευνών, το ΙΓΜΕ, θεσμοθετημένο Όργανο της πολιτείας για την έρευνα και την αξιολόγηση των ορυκτών πρώτων υλών -χρηματοδοτείται από το Δημόσιο, διαχειριζόμενο κρατικά και ευρωπαϊκά κονδύλια για την εκπλήρωση των σκοπών ίδρυσής του- εξαιτίας της απρόβλεπτης μεταβολής των οικονομικών συνθηκών έχει περιέλθει σε αδυναμία ικανοποίησης των οικονομικών απαιτήσεων εναντίον του, με αποτέλεσμα την αναστολή εκτέλεσης λειτουργιών του, την αναστολή μισθοδοσίας του προσωπικού, όπως είπε και ο κύριος Υπουργός και υπάρχει εμφανής κίνδυνος απώλειας προγραμμάτων ΕΣΠΑ. Για λόγους, λοιπόν, υπέρτερου δημοσίου συμφέροντος κρίνεται απόλυτα αναγκαία η προσωρινή προστασία του, με τρόπο που προβλέπεται στην προτεινόμενη διάταξη, δηλαδή με την αναστολή μέτρων διοικητικής και αναγκαστικής εκτέλεσης σε βάρος της κινητής και ακίνητης περιουσίας του για διάστημα δώδεκα μηνών, όπου θα έχει και το ακατάσχετο.\nΤελειώνω, λοιπόν, λέγοντας ότι με την προτεινόμενη διάταξη επέρχεται, βέβαια, υστέρηση είσπραξης εσόδων, ωστόσο η με τον τρόπο αυτό διασφάλιση της εύρυθμης λειτουργίας του Ινστιτούτου θα αποβεί προς όφελος της εθνικής οικονομίας με την αξιοποίηση του ορυκτού πλούτου της χώρας, την οποία επίσης, και υπερψηφίζουμε.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τον λόγο έχει ο κ. Σαρίδης.\nΙΩΑΝΝΗΣ ΣΑΡΙΔΗΣ: Ευχαριστώ πολύ, κυρία Πρόεδρε.\nΕνώ θα έπρεπε, λοιπόν, να συζητάμε για την αποτελεσματικότητα που μπορεί να πετύχει η Ευρωπαϊκή Ένωση, όταν επιδιώκει να κλείσει συμφωνίες με τρίτες χώρες, όπως αυτή με τις Φιλιππίνες, εμείς είμαστε αναγκασμένοι να μιλήσουμε για τα οικονομικά χάλια του ΙΓΜΕ.\nΈνα λεπτό ακόμα, κυρία Πρόεδρε.\nΤέλος, με την τροπολογία με γενικό αριθμό 1091 δίνουμε άλλη μια παράταση σε ένα ακόμη σοβαρό πρόβλημα, για να βρούμε τη λύση κάποια στιγμή στο μέλλον. Το Ινστιτούτο Γεωλογικών και Μεταλλευτικών Ερευνών βρίσκεται σε άθλια οικονομική κατάσταση. Αυτό το ξέρουμε όλοι. Η λειτουργία του, όμως, είναι άκρως απαραίτητη για τα συμφέροντα του Ελληνικού Δημοσίου, αλλά φυσικά και για την ομαλή λειτουργία χιλιάδων επιχειρήσεων.\nΕμείς θα ψηφίσουμε «ΠΑΡΩΝ» στη συγκεκριμένη τροπολογία. Και θα ψηφίσουμε «ΠΑΡΩΝ», γιατί υπάρχουν κάποιες δικαστικές αποφάσεις οι οποίες καλύπτουν μια μερίδα συμπολιτών μας. Εσείς αυτήν την τροπολογία την φέρνετε, για να καλύψετε μια άλλη μερίδα συμπολιτών μας, που δεν είναι κιόλας και σίγουρο ότι θα καλυφθεί με την ψήφιση της συγκεκριμένης τροπολογίας. Μας βάζετε ανάμεσα, να αποφασίσουμε εμείς και να αποτελούμε το σωσίβιο στην αναποτελεσματικότητά σας. Αυτά, λοιπόν, τα απογοητευτικά φαινόμενα δεν πρόκειται να σταματήσουν, παρά μόνο εάν το αποφασίσουμε εμείς οι ίδιοι.\nΚυρίες και κύριοι συνάδελφοι, όλα τελικά ξεκινούν απ’ όσα πράττουμε εμείς μέσα σε αυτή την Αίθουσα. Δυστυχώς, είναι πλέον μετρημένοι στα δάχτυλα του ενός χεριού οι συμπολίτες μας που συνεχίζουν να πιστεύουν πως έχουν κάποιο νόημα οι συζητήσεις μας στο Κοινοβούλιο. Αυτή η απαξίωση της πολιτικής οφείλεται, σε μεγάλο βαθμό, σε πολλές αποφάσεις που έχουμε πάρει εμείς μέσα σε αυτή την Αίθουσα του Ελληνικού Κοινοβουλίου.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Ο κ. Δανέλλης από το Ποτάμι έχει τον λόγο.\nΣΠΥΡΙΔΩΝ ΔΑΝΕΛΛΗΣ: Ευχαριστούμε, κυρία Πρόεδρε.\nΤέλος, σε σχέση με το ΙΓΜΕ θέλω να πω ότι έχει ουσιαστικά ακυρωθεί σε έναν ρόλο που είναι χρήσιμος στο αναπτυξιακό μοντέλο που θέλουμε να σχεδιάσουμε και να υποστηρίξουμε για να είναι και βιώσιμο. Το ΙΓΜΕ έχει μια σειρά διαχρονικών αμαρτιών που οδήγησαν στην πλήρη απαξίωση. Δεν ξέρω αν με την τροπολογία αυτή μπορούμε να λύσουμε κάποια από τα προβλήματα, ουσιαστικά να διασφαλίσουμε το προσωπικό να καλύπτεται στοιχειωδώς ως προς τη συνέχιση της παρουσίας του και ως προς την παροχή έργου. Φοβάμαι, όμως, ότι δεν διασφαλίζεται, κύριε Υπουργέ. Φοβάμαι, επίσης, ότι με αυτούς τους όρους δεν θα βρεθεί πρόθυμη διοίκηση να αναλάβει ένα δύσκολο έργο. Νομίζω ότι αυτό είναι το κλειδί για να μιλήσει κανείς για την εξυγίανση και την αναδιοργάνωση του ΙΓΜΕ, αφού συμφωνούμε ότι έχει ρόλο να διαδραματίσει.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τώρα θα δώσω τον λόγο εναλλάξ σε κοινοβουλευτικούς εκπροσώπους και ομιλητές.\nΞεκινάω με τον κ. Κεγκέρογλου, που είναι ομιλητής.\nΟρίστε, κύριε Κεγκέρογλου, έχετε τον λόγο.\nΘα μιλήσω αποκλειστικά για την τροπολογία του Υπουργείου Περιβάλλοντος και συγκεκριμένα για την ρύθμιση που έφερε ο Υπουργός και αφορά στο ΙΓΜΕ.\nΠριν δεκαπέντε περίπου μέρες, επ’ ευκαιρία επίκαιρης ερώτησης, συζητήσαμε το θέμα στη Βουλή. Ζητήσαμε να δοθούν λύσεις στα προβλήματα και συγκεκριμένα να βρεθεί τρόπος ούτως ώστε να διοριστεί διοίκηση, να υπάρχει εύρυθμη οικονομική λειτουργία, πληρωμή των εργαζομένων που επί τετράμηνο είναι απλήρωτοι και, βεβαίως, των υποχρεώσεων του ΙΓΜΕ έναντι των προγραμμάτων του ΕΣΠΑ, αλλά και άλλων προγραμμάτων που έχει αναλάβει, προκειμένου να ενισχυθεί ο ρόλος του και να μπορέσει να ανταποκριθεί και σε αυτά αλλά και σε μελλοντικά σχέδια.\nΤαυτόχρονα, ζητήσαμε να λυθεί το θέμα που έχει να κάνει με το ασφαλιστικό συμβόλαιο και την ολοκλήρωση της καταβολής των υποχρεώσεων.\nΟ Υπουργός δεσμεύτηκε ότι θα δοθεί λύση στο θέμα της διοίκησης και της λειτουργίας. Φέρνει μια τροπολογία σήμερα, η οποία προφανώς δεν είναι λύση. Όπως όλοι διαπίστωσαν -οι μέχρι τώρα ομιλήσαντες- είναι μετάθεση του προβλήματος. Είναι τσιρότο, πράγματι, και μάλιστα χωρίς σουλφαμιδόσκονη, που θα μπορούσε να κάνει κάποια δουλειά. Την ξέρετε τη σουλφαμιδόσκονη;\nΓΕΩΡΓΙΟΣ ΣΤΑΘΑΚΗΣ (Υπουργός Περιβάλλοντος και Ενέργειας): Έχετε ιατρικές γνώσεις;\nΒΑΣΙΛΕΙΟΣ ΚΕΓΚΕΡΟΓΛΟΥ: Α, καλά, χρειάζονται ιατρικές γνώσεις!\nΚύριε Υπουργέ, μεταθέτετε απλώς το πρόβλημα. Λέτε: «Ε, δώδεκα μήνες, δεν βαριέσαι. Αρκετός χρόνος. Θα περάσει αργά. Θα κυλήσει και εν τω μεταξύ δεν ξέρεις τι γίνεται. Μπορεί να το μετανιώσουν αυτοί οι οποίοι δικαιούνται αυτά που δικαιούνται…». Όχι, δεν πάει έτσι. Έπρεπε να δοθεί συγκεκριμένη λύση που να αφορά όλες τις πλευρές. Συγκεκριμένα -εκτός του ότι απλά εσείς αρνείστε σε τελεσίδικες και αμετάκλητες αποφάσεις την υλοποίησή τους, εκτός απ’ αυτό- δεν διασφαλίζετε με την τροπολογία ότι θα αρθεί αύριο η κατάσχεση των λογαριασμών μισθοδοσίας και ότι θα υπάρχει διοίκηση.\nΘα σας πω συγκεκριμένα. Επειδή αναφερθήκατε κατά του συμβολαίου, γιατί πληρώσατε 600.000 ευρώ επί υπουργίας κ. Σκουρλέτη και 1.300.000 επί υπουργίας δικής σας αν το συμβόλαιο δεν έπρεπε να υλοποιηθεί; Άρα, στη μέση ανακαλύψατε ότι δεν πρέπει να πληρωθεί το συμβόλαιο. Εντάξει, είναι ένα θέμα το οποίο, όπως καταλαβαίνετε, δίνει δικαιώματα και βέβαια νομικά πατήματα.\nΗ ρύθμιση θα πρέπει να μιλήσει καθαρά για έναν ειδικό ακατάσχετο λογαριασμό -όπως την κάνετε ενδιάμεσα τη ρύθμιση-, που θα αφορά τη μισθοδοσία, την καταβολή εισφορών κοινωνικής ασφάλισης, την καταβολή όλων των λειτουργικών, ούτως ώστε να μπορεί να λειτουργεί το ίδρυμα και ταυτόχρονα, βεβαίως, να υπάρχει η δυνατότητα της ρύθμισης των οφειλομένων πληρωμών και στους συνταξιούχους. Θα μπορούσατε να έχετε φέρει μία ρύθμιση -μετά από διάλογο- στην οποία να προβλέπετε ότι σε δύο, τρία, τέσσερα, πέντε χρόνια -όσα χρόνια νομίζετε ότι θα μπορούσε αυτό να συμφωνηθεί και να τεθεί- θα υπάρξει υλοποίηση των αμετάκλητων αποφάσεων. Τώρα άρουμε με νομοθετικές ρυθμίσεις και αμετάκλητες αποφάσεις; Αυτό εντάσσεται μέσα στη γενικότερη λογική που υπάρχει για τον αλά καρτ σεβασμό των δικαστικών αποφάσεων; Είναι ένα συμβόλαιο που αφορά παροχές εφάπαξ, επειδή το έκανε ιδιωτική εταιρεία, όπως κατηγορήσατε το ΚΚΕ ότι υπερασπίζεται, δήθεν, ιδιωτικές εταιρείες; Η Εθνική Ασφαλιστική, την οποία μάλιστα προ ημερών την πουλήσατε, ήταν ιδιωτικά συμφέροντα και κάνατε αυτήν την τοποθέτηση;\nΛοιπόν, για να κλείσω, εμείς λέμε ότι αυτή η ρύθμιση είναι μετάθεση του προβλήματος. Δεν θα δώσουμε, όμως, τη δυνατότητα στην Κυβέρνηση να πει ότι δεν βοηθήσαμε στο να πληρωθούν οι εργαζόμενοι. Λέμε, ναι, σε αυτές τις ρυθμίσεις για τη μετάθεση του προβλήματος και ταυτόχρονα, απαιτούμε να έρθει ρύθμιση που να αφορά το σύνολο των υποθέσεων. Πραγματικά, είναι η πρώτη φορά που συμφωνώ με τοποθέτηση συναδέλφου από την κυβερνητική πλειοψηφία που είπε την αλήθεια επί μιας τροπολογίας. Γιατί μέχρι τώρα έλεγαν «Ναι» τυφλά όλοι οι Βουλευτές σε όλα. Είναι μια υπόθεση όπου δεν μπορούμε να κάνουμε ότι δεν υπάρχει. Θα πρέπει να δούμε μετά από διαβούλευση πώς λύνουμε πραγματικά το πρόβλημα.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τον λόγο έχει ο κ. Κεφαλογιάννης από τη Νέα Δημοκρατία.\nΙΩΑΝΝΗΣ ΚΕΦΑΛΟΓΙΑΝΝΗΣ: Ευχαριστώ, κυρία Πρόεδρε.\nΌσον αφορά την τροπολογία με γενικό αριθμό 1091 και ειδικό 16, καταρχάς, κύριε Υπουργέ, θα μου επιτρέψετε να σας διορθώσω. Το ΙΓΜΕ δεν είχε καταργηθεί. Είχε συγχωνευθεί. Συγκεκριμένα, είχε δημιουργηθεί το Εθνικό Κέντρο Βιώσιμης και Αειφόρου Ανάπτυξης. Και θα είχε πάρα πολύ μεγάλο ενδιαφέρον να μας πείτε, ως ηγεσία του Υπουργείου, τι ποσό έχει δαπανήσει μέχρι τώρα για δικαστικά έξοδα εδώ και έναν χρόνο το ΙΓΜΕ και που αφορούν το περίφημο συμβόλαιο. Σας το λέω γιατί υπάρχουν δημοσιεύματα ότι έχει δαπανηθεί περίπου ενάμιση εκατομμύριο για δικαστικές δαπάνες, έξοδα κ.λπ. Αν είναι κάτι το οποίο είναι σε γνώση σας, παρακαλώ να το εισφέρετε. Και, βεβαίως, είναι έξοδα τα οποία αποτέλεσαν μια από τις βασικές αιτίες που έχει βρεθεί αυτήν τη στιγμή το ΙΓΜΕ σε αυτήν την κατάσταση ώστε να έλθουμε με την τροπολογία να διορθωθούν κάποια πράγματα.\nΈρχεται σήμερα η Κυβέρνηση και αντί να επιχορηγήσει -θα σας κάνω και μια πρόταση-, εκτάκτως το συγκεκριμένο Ινστιτούτο ή, όπως ειπώθηκε -υπήρχε και αυτή η πρόταση- να υπάρχει ένας ακατάσχετος λογαριασμός για τους εργαζόμενους, να έχουν τη μισθοδοσία τους -να μην υπάρχει ο κίνδυνος, δηλαδή, να χαθούν τα χρήματα- φέρνει μια τροπολογία η οποία το μόνο που κάνει είναι να μεταθέτει χρονικά το πρόβλημα. Το πηγαίνετε δώδεκα μήνες μετά. Εύλογα θα πω ότι το πάτε δώδεκα μήνες μετά γιατί μέχρι τότε πολιτικά ποιος ζει ποιος πεθαίνει. Άρα, πάμε και το πρόβλημα αργότερα, στο μέλλον, με την έννοια ότι...\nΝΕΚΤΑΡΙΟΣ ΣΑΝΤΟΡΙΝΙΟΣ (Υφυπουργός Ναυτιλίας και Νησιωτικής Πολιτικής): Εμείς θα ζούμε.\nΙΩΑΝΝΗΣ ΚΕΦΑΛΟΓΙΑΝΝΗΣ: Θα δούμε πού θα είμαστε σε ένα χρόνο.\nΣίγουρα πάντως δεν είναι σωστή νομοθέτηση, σίγουρα δεν είναι τρόπος να λυθούν τα προβλήματα. Και εξ’ όσων γνωρίζω, απέναντι και στους εργαζομένους, αλλά και στους συνταξιούχους, τους οποίους αφορά η συγκεκριμένη τροπολογία, στην ουσία δεν έχετε κανένα τρόπο ώστε να μπορέσετε να δώσετε μια οριστική λύση για το ζήτημα.\nΚαι το ερώτημα είναι, τι θα συμβεί μετά από έναν χρόνο; Θα ερχόμαστε πάλι εδώ με νέες τροπολογίες, με νέες ρυθμίσεις, να πάμε ξανά το πρόβλημα πιο μετά, στο μέλλον; Άκουσα τον κύριο Υπουργό να λέει ότι ενδεχομένως αυτό το διάστημα να τοποθετηθεί η νέα διοίκηση του ΙΓΜΕ και να δοθεί μια λύση. Μακάρι να είναι αυτός ο λόγος.\nΣίγουρα πάντως με τον τρόπο με τον οποίο νομοθετείτε –για αυτό λέμε «παρών»- δεν είναι ένας τρόπος ο οποίος δίνει μια βιώσιμη λύση για το ΙΓΜΕ.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τον λόγο έχει ο κ. Θεοχαρόπουλος.\nΑΘΑΝΑΣΙΟΣ ΘΕΟΧΑΡΟΠΟΥΛΟΣ: Κυρίες και κύριοι Βουλευτές, κύριοι Υπουργοί, για άλλη μια φορά σε κύρωση γίνεται η ίδια συζήτηση.\nΤέλος, για να κλείσω, σχετικά με το ΙΓΜΕ, σας είπαμε εμείς πριν από λίγο και ο Βουλευτής μας την υπεύθυνη στάση την οποία θα κρατήσουμε. Όμως, κύριε Υπουργέ, πρέπει να υπάρξει μια οριστική ρύθμιση. Πράγματι είναι ένα τσιρότο, όπως είπε χαρακτηριστικά η Βουλευτής της κυβερνητικής πλειοψηφίας, όχι εμείς. Όμως, γιατί δεν περιλαμβάνεται και η άρση της δέσμευσης των λογαριασμών που συνδέονται με τη μισθοδοσία του συνόλου των εργαζομένων; Απάντηση σε σχέση με την τροπολογία σας μπορείτε να μας δώσετε;\nΤαυτοχρόνως, να θέσω ορισμένα ερωτήματα πολύ γρήγορα σε σχέση με την τροπολογία την οποία συζητάμε. Έχετε αξιολογήσει νομικά την αντοχή αυτής της τροπολογίας αυτόν τον χρόνο ή όταν μετά από αυτόν τον χρόνο θα κριθεί νομικά ή στέλνετε πάλι τη μπάλα στην εξέδρα σπρώχνοντας απλώς το πρόβλημα παρακάτω; Έχετε τη διάθεση να δημιουργήσετε ένα λειτουργικό ΙΓΜΕ όπως διαθέτουν και άλλες εκατόν ενενήντα οκτώ χώρες, χρήσιμο και αποτελεσματικό;\nΤα δώδεκα και πλέον εκατομμύρια ευρωπαϊκά προγράμματα που κι εσείς είπατε ότι έχουν σχεδιαστεί για το νέο ΕΣΠΑ και είναι σε πορεία τελικών εγκρίσεων, πώς θα υλοποιηθούν με παράταση ενός μόνο έτους, η οποία δίνεται σήμερα, και πετώντας ουσιαστικά, όπως σας είπα, τη μπάλα στην εξέδρα; Μπορεί το Υπουργείο να πάρει συγκεκριμένη πρωτοβουλία για μια συνεννόηση με τους δικηγόρους των συνταξιούχων, ώστε να εξευρεθεί μια συμβιβαστική λύση;\nΚαι αν το έχει επιχειρήσει, μπορείτε να μας ενημερώσετε ή να το επαναλάβετε από μια καλύτερη βάση;\nΤέλος, πώς σκέφτεστε να αντιμετωπίσετε τελικά τις διεκδικήσεις που συσσωρεύονται διαρκώς και αυξάνουν την οικονομική απαίτηση από το δημόσιο, που όμως ουσιαστικά ακυρώνουν και τη λειτουργία του ΙΓΜΕ;\nΑπό μόνη της η τροπολογία, την οποία εμείς θα την ψηφίσουμε, όπως σας είπαμε, δεν φαίνεται να δίνει οριστική λύση. Γι’ αυτό σας ζητούμε συγκεκριμένες δεσμεύσεις και απαντήσεις στα ερωτήματα, τα οποία θέτουμε.\nΠαρακαλώ απαντήστε, γιατί αφορά το ελληνικό Κοινοβούλιο, αφορά τη χώρα, τι γίνεται στο θέμα της διαπραγμάτευσης. Η κατάσταση έχει φτάσει στο απροχώρητο και ακόμα και σήμερα μιλάμε για τέτοια προαπαιτούμενα, τα οποία δεν μπορεί να το αντέξει ο ελληνικός λαός.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Κύριε Σταθάκη, έχετε τον λόγο.\nΓΕΩΡΓΙΟΣ ΣΤΑΘΑΚΗΣ (Υπουργός Περιβάλλοντος και Ενέργειας): Απόψε έμαθα ότι οι μήνες που βάζουμε στην τροπολογία προαναγγέλλουν εκλογές και εντυπωσιάστηκα. Εγώ θεωρούσα ότι η Νέα Δημοκρατία έχει αποποιηθεί πλέον το αίτημα των εκλογών και ότι έχει συμφιλιωθεί με την πραγματικότητα. Σήμερα διαπίστωσα ότι θα έπρεπε να βάλω είκοσι επτά μήνες στο νούμερο στην τροπολογία για να είναι σίγουροι ότι θα γίνουν οι εκλογές στην προβλεπόμενη ημερομηνία στο τέλος της θητείας. Προφανώς, όμως, δεν ήταν αυτή η μέριμνα της τροπολογίας, ούτε ήταν η μέριμνα της τροπολογίας γενικώς να δούμε και αν σε δώδεκα μήνες ποιος ξέρει κ.ο.κ..\nΔεύτερον, όσον αφορά την αξιολόγηση, νομίζω ότι τα ερωτήματά σας απευθύνονται ευθέως στον κ. Τσακαλώτο. Σας διαβεβαιώ, όμως, χωρίς να προτρέξω σε τίποτα, ότι οι εκκρεμότητες θα κλείσουν, όπως έχουν κλείσει και πολλές άλλες, οπότε δεν υπάρχει λόγος ανησυχίας.\nΤώρα για την τοποθέτησή μας σε κάθε μια από αυτές ή άλλες, νομίζω ότι η συμφωνία είναι ενιαία, την γνωρίζετε, δεν έχει αποκρυφθεί από κανέναν τίποτα και θα βρεθούν και στα θέματα αυτά οι λύσεις οι οποίες θα είναι υπερασπίσιμες.\nΈρχομαι τώρα στο θέμα του ΙΓΜΕ. Εμείς στην ερώτηση που είχε γίνει πριν από δέκα πέντε μέρες είχαμε οριοθετήσει επακριβώς τα τρία στάδια. Πρώτον, το ξεπάγωμα όλων των λογαριασμών του ΙΓΜΕ. Αυτό γίνεται με την τροπολογία σήμερα. Προβλέπει γενική αναστολή χωρίς εξαιρέσεις. Καταλαμβάνει όλες τις κατηγορίες των πιστωτών, το δημόσιο, τους εργαζόμενους, τους τρίτους. Και για λόγους ίσης μεταχείρισης και ισονομίας είναι αδύνατον να προβλέψουμε εξαίρεση από κάποιον, εκτός αν έχετε τόσο ισχυρές ανησυχίες. Υπονοήσατε ότι οι Υπουργοί πληρώνουν το ΙΓΜΕ. Δεν το πληρώνουν οι Υπουργοί το ΙΓΜΕ, το δημόσιο πληρώνει το ΙΓΜΕ.\nΚαι δεν ξέρω καμία περίπτωση που να σας ανησυχεί τόσο πολύ ότι υπάρχει περίπτωση να μην πληρώνονται οι μισθοί των εργαζομένων σε δημόσιο φορέα. Απορώ γιατί έχετε τόση αγωνία και να πρέπει να απαιτηθεί το δικαίωμα να λάβουν μέτρα οι εργαζόμενοι κατά του εργοδότη-δημοσίου. Έχω την εντύπωση ότι παρουσιάζετε το ΙΓΜΕ σαν να είναι ένας ιδιωτικός οργανισμός με κάποιο εργοδότη-φορέα, ο οποίος δεν ξέρω τι πράγματα εν δυνάμει μπορεί να κάνει.\nΆρα, η συζήτηση αυτή και η παρατήρηση αυτή είναι εκτός τόπου και χρόνου, δεν έχει κανένα περιεχόμενο. Δεν εγείρεται θέμα να μην πληρωθούν, άρα να χρειαστεί να κάνουν ασφαλιστικά μέτρα κατά του δημοσίου για να πληρωθούν. Είναι υπερβολές και άνευ περιεχομένου.\nΔεύτερον, το αίτημα να εξαιρεθούν για να υπάρξει άρση της ισότητας όλων των πιστωτών του δημοσίου, των εργαζομένων και των τρίτων εγείρει νομικά θέματα τα οποία όλοι καταλαβαίνουν ότι δεν ισχύουν.\nΤρίτο θέμα, η τροπολογία είναι το σημείο ένα. Αυτό μας επιτρέπει από αύριο να ορίσουμε τη νέα διοίκηση. Αύριο θα διοριστεί η νέα διοίκηση, όχι σε κάποια άλλη χρονική στιγμή. Αίρονται οι περιορισμοί, άρα μπορεί να πάει η νέα διοίκηση. Η νέα διοίκηση είναι έτοιμη. Οπότε θα ξεκινήσουμε αμέσως με το δεύτερο βήμα, όπως είχαμε πει στη συζήτηση στη Βουλή.\nΚαι το τρίτο θέμα -δεν ταυτίζονται χρονικά, ποτέ δεν υπονόησα ότι ταυτίζονται χρονικά- είναι ο νέος χαρακτήρας, ο νέος νόμος, ο νέος κανονισμός κάτω από τον οποίο θα λειτουργήσει το ΙΓΜΕ.\nΑυτό θα είναι μια νομοθετική πρωτοβουλία, οριστική και αμετάκλητη, που θα προσπαθεί να επιλύσει και το πρόβλημα που επίμονα επιζητά να λυθεί, τουλάχιστον η πλευρά της Δημοκρατικής Συμπαράταξης, το πρόβλημα των 50 εκατομμυρίων ευρώ. Δεν μιλάμε για ένα, δύο. Επαναλαμβάνω: Το πρόβλημα των 50 εκατομμυρίων ευρώ, που θα επιβαρύνει το δημόσιο προϋπολογισμό. Επιζητάτε να λυθεί με ένα τρόπο που τον παρουσιάζετε σαν να είναι αυτόματος. Δεν υπάρχουν τέτοιες λύσεις.\nΕμείς έχουμε κάνει σαφές ότι δεν πρόκειται να δώσουμε τόσα χρήματα σε μια κατάσταση η οποία έχει μεν ορισμένες δικαστικές αποφάσεις. Θα τις δούμε, θα τις σεβαστούμε σε κάθε βαθμό. Η θέση, όμως, της Κυβέρνησής μας έχει διατυπωθεί προς όλες τις πλευρές, και στους εργαζόμενους και εδώ δημόσια: Δεν προτιθέμεθα να πληρώσει το δημόσιο έξτρα χρήματα για ένα ιδιωτικό ασφαλιστικό συμβόλαιο, του οποίου έληξε το αποθεματικό και λείπουν 50 εκατομμυρίων ευρώ. Αφορά τα τωρινά και τα μελλοντικά εφάπαξ. Και θα τα πληρώσει ο δημόσιος προϋπολογισμός!\nΕγείρεται ένα σοβαρό θέμα. Δεν πρόκειται να ακολουθήσουμε εμείς μια τέτοια πρακτική. Το είπαμε. Θα βρούμε λύση, η οποία, όμως, θα υπερασπιστεί το δημόσιο συμφέρον. Να είναι σαφές προς πάσα κατεύθυνση.\nΓια τον φίλο, τον κ. Βαρδαλή, επιμένω να μην καταλαβαίνω γιατί ταυτίζεστε με ιδιωτικά ασφαλιστικά συμβόλαια για εργαζόμενους του δημοσίου. Αυτή η απορία θα μου μείνει.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Θα δώσω το λόγο στην κ. Καφαντάρη από το ΣΥΡΙΖΑ για δύο λεπτά και θα συνεχίσουμε εναλλάξ.\nΧΑΡΟΥΛΑ (ΧΑΡΑ) ΚΑΦΑΝΤΑΡΗ: Καλησπέρα και από εμένα.\nΕίπε ο κ. Κεγκέρογλου -και σωστά- ότι δεν μπορούμε να κάνουμε ότι δεν υπάρχει πρόβλημα. Επειδή εγώ βρίσκομαι σε αυτή την Αίθουσα από το 2012, το θέμα του ΙΓΜΕ είχε απασχολήσει πάρα πολλές φορές εδώ το Κοινοβούλιο. Ετοιμαζόντουσαν τροπολογίες οι οποίες δεν γινόντουσαν δεκτές και πάλι το θέμα παρέμενε.\nΕγώ εκτιμώ αυτή τη στιγμή ότι η Κυβέρνηση, όπως ανέφερε και ο αρμόδιος Υπουργός, ουσιαστικά έχει να λύσει ζητήματα του παρελθόντος, τα οποία δεν είναι καινούργια. Και η κατάθεση της εν λόγω τροπολογίας είναι μια αρχή πραγματικά για να λυθεί αυτό το ζήτημα, με δεδομένη τη βούληση της Κυβέρνησης, όπως εκφράστηκε και πριν από τον κύριο Υπουργό, ότι πρέπει να υπάρχει το ΙΓΜΕ.\nΌπως και όλα τα σύγχρονα ευρωπαϊκά κράτη, δεν μπορεί να μην έχουμε ένα ινστιτούτο γεωλογικών ερευνών, το οποίο, σημειωτέον, έχει εξήντα πέντε χρόνια ιστορίας. Ξεκίνησε από το ΙΕΥ, Ινστιτούτο Ερευνών Υπεδάφους, έγινε ΕΘΙΓΜΕ και κατέληξε μετά στο ΙΓΜΕ.\nΘα ήθελα, όμως, πάλι να θυμίσω κάποια πράγματα, γιατί πιστεύω ότι σε αυτή τη διετία έγιναν αρκετά ζητήματα για το συγκεκριμένο θέμα.\nΠρώτα απ’ όλα, με τον ν. 4024/2011 και με την υπουργική απόφαση 25200/2011 πάλι -αν θυμόμαστε ποιοι ήταν τότε κυβέρνηση- ουσιαστικά το ΙΓΜΕ συγχωνεύτηκε με το ΕΚΠΑ στο ΕΚΒΑ. Από τις πρώτες κινήσεις της Κυβέρνησης από το 2015 είναι ουσιαστικά να απεξαρτηθεί το ΙΓΜΕ και πραγματικά να είναι αυτόνομο και να λειτουργεί.\nΕπίσης, θα ήθελα να θυμίσω την ιδιότυπη εφεδρεία στην οποία είχαν μπει επί προηγούμενης συγκυβέρνησης εκατό τριάντα εργαζόμενοι στο ΙΓΜΕ. Το θέμα, όμως, είναι από εδώ και πέρα να πάμε ένα βήμα μπροστά.\nΕκτιμώ, λοιπόν, ότι πραγματικά φαίνεται και με την κατάθεση της εν λόγω τροπολογίας, όπως είπα και αρχικά, ότι υπάρχει βούληση να λυθεί το ζήτημα, ότι ουσιαστικά το ΙΓΜΕ πρέπει να υπάρχει, να αναβαθμιστεί, να προχωρήσουν τα προγράμματα ΕΣΠΑ και στο προγραμματικό πλαίσιο, στον χρόνο 2014-220, που έχουν κατατεθεί συγκεκριμένα σχέδια και είναι πολύ σημαντικά.\nΘα ήθελα να πω ότι ο μέσος όρος ηλικίας του προσωπικού του ΙΓΜΕ είναι αρκετά υψηλός. Άρα, πρέπει να τροφοδοτηθεί και με νέα άτομα και με νέους επιστήμονες.\nΝα πω και κάτι άλλο, το οποίο ίσως εκφεύγει και κάποιοι ίσως δεν το γνωρίζουν. Δεν είναι μόνο το αξιόλογο επιστημονικό προσωπικό που έχει το Ινστιτούτο, είναι και οι τεχνίτες, οι εργατοτεχνίτες, οι εξειδικευμένοι γεωτρυπανιστές, οι οποίοι δεν κάνουν μια γεώτρηση, όπως παραδείγματος χάρη για νερό. Υπάρχει εξειδίκευση και σε αυτόν το τομέα ακόμα. Και βέβαια, υπάρχουν και τα σοβαρά και πολύ καλά εργαστήρια τα οποία έχει. Και βεβαίως, υπάρχει και η βιβλιοθήκη, η οποία πραγματικά, όσον αφορά τη γεωλογική ιστορία της χώρας μας, το υπέδαφός μας κλπ., είναι πλήρως εξοπλισμένη κι έχει πάρα πολλά στοιχεία να δώσει παραπέρα.\nΝα κλείσω με το ότι στην παραγωγική ανασυγκρότηση της χώρας, σαφώς ένα Ινστιτούτο Γεωλογικών και Μεταλλευτικών Ερευνών μπορεί να παίξει πάρα πολύ σημαντικό ρόλο. Η Κυβέρνηση έκανε το βήμα. Γιατί, το ξαναλέω, οι προηγούμενες κυβερνήσεις που λένε «δεν προχωράτε», «θέλετε να μεταφέρετε τη λύση στο μέλλον» κλπ., ενώ υπήρχαν και οι αγώνες των εργαζομένων, υπήρχαν και κινητοποιήσεις και παρεμβάσεις από εμάς που ήμασταν αντιπολίτευση τότε, δεν έκαναν κάτι.\nΗ Κυβέρνηση αυτή τόλμησε κι έφερε την πρώτη τροπολογία και πιστεύω ότι θα προχωρήσει σε εύλογο χρονικό διάστημα για την ανασύσταση του ΙΓΜΕ σε σύγχρονες συνθήκες, γιατί είναι, όπως είπαμε και νομίζω όλοι το παραδεχθήκαμε σε αυτή την Αίθουσα, ένα πολύ σημαντικό εργαλείο.\nΕυχαριστώ, κυρία Πρόεδρε, και για τον χρόνο.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Τον λόγο έχει ο κ. Ξυδάκης.\nΝΙΚΟΛΑΟΣ ΞΥΔΑΚΗΣ: Μα, δεν υπάρχει περισσότερη δέσμευση. Θα σας απαντήσει ο Υπουργός. Δεν μπορούμε να δεσμευόμεθα ότι το Δημόσιο θα είναι πιο πολύ Δημόσιο. Αυτό θέλω να σας πω. Και για το ΙΓΜΕ διατυπώθηκε το ίδιο πράγμα. Είναι δημόσιοι υπάλληλοι, αν σταματήσουν πληρώνονται οι δημόσιοι υπάλληλοι, πάει να πει ότι τελείωσε το κράτος. Σας το απάντησε ο Υπουργός. Νομίζω ότι και ο κ. Σαντορινιός θα σας πει για την Πλοηγική Υπηρεσία ότι περισσότερη εξασφάλιση δημόσιου χαρακτήρα δεν μπορεί να υπάρξει.\nΣε ό,τι αφορά το ΙΓΜΕ, η κ. Τριανταφύλλου, η Εισηγήτρια της Κύρωσης, με μεγάλη ενάργεια και παρρησία, είπε ότι περιμένουμε μια δημιουργική συνέχεια για την πραγματική αναδιοργάνωση του Ινστιτούτου Γεωλογικών και Μεταλλευτικών Ερευνών, γιατί είναι ένα απαραίτητο εργαλείο για την εθνική οικονομία, γενικά. Περιμένουμε και γενναίες αποφάσεις και ταχύτητα από τον Υπουργό, τον κ. Σταθάκη, ο οποίος είπε ότι από αύριο ξεκινάει. Κρατάμε αυτή τη δέσμευση του. Εδώ θα είμαστε στο Κοινοβούλιο, και η Συμπολίτευση και η Αντιπολίτευση, να το παρακολουθήσουμε.\nΑπό εκεί και πέρα, επειδή ακούστηκε από τον συνάδελφο κ. Κεφαλογιάννη η αγωνία ότι δεν καταργήθηκε το ΙΓΜΕ και συγχωνεύθηκε, έχω να πω ότι στην διάρκεια της μνημονιακής υπαγωγής και των τεραστίων πιέσεων, πράγματι, που εδέχθη η χώρα μας από τους δανειστές, επί των προηγουμένων κυβερνήσεων –είναι μια παρατήρηση, δεν ασκώ κριτική μόνο- έγιναν τόσες συγχωνεύσεις και καταργήσεις που αποδιοργανώθηκαν κρίσιμοι τομείς του δημόσιου βίου.\nΑποστελεχώθηκαν οι Υπηρεσίες Επιθεωρητών, όπως των Επιθεωρητών Περιβάλλοντος, που είναι το πιο κρίσιμο εργαλείο ενός μικρούς, ευέλικτου, δημοκρατικού, λειτουργικού κράτους. Υπάρχουν ελάχιστοι Επιθεωρητές για να επιθεωρήσουν αν γίνονται ορθώς και σύμφωνα με την κείμενη νομοθεσία οι λειτουργίες των επιχειρήσεων, των καταστημάτων κι ένα σωρό τομείς.\nΚαταργήθηκε εν μια νυκτί ο ΟΤΕΚ, ο Οργανισμός Τουριστικής Εκπαίδευσης, και αποδιοργανώθηκε η τουριστική εκπαίδευση και προσπαθούμε να μαζέψουμε ένα πράγμα. Δηλαδή, σε έναν από τους πυλώνες της ελληνικής οικονομίας με μία πράξη διαλύθηκε η εκπαίδευση στελεχών.\nΈτσι καταργήθηκε και το ΙΓΜΕ, τη στιγμή που πρέπει να αναδιοργανώσουμε τη ματιά μας πάνω στον ορυκτό πλούτο, στην προσφορότερη εκμετάλλευσή του, τη στιγμή που έχουμε μπροστά μας την επόμενη δεκαετία εκμετάλλευση και εξόρυξη υδρογονανθράκων στα πελάγη. Καταργείται το κρίσιμο επιστημονικό όργανο, το οποίο επί δεκαετίες φτιάχνει όλον τον γεωλογικό χάρτη και τον χάρτη του ορυκτού πλούτου και συσσωρεύει τεχνογνωσία.\nΝα μην θυμίσω πώς απονομοθέτησε η Συγκυβέρνηση Σαμαρά-Βενιζέλου τη νομοθεσία για την αξιολόγηση των δημοσίων υπαλλήλων, που είχε θεσμοθετηθεί από τον Ραγκούση, και την επαναφέραμε εμείς ξανά από την αρχή ορθολογική, λειτουργική στη σειρά της.\nΑκόμα με τους μη αξιολογημένους γενικούς διευθυντές στο Δημόσιο δουλεύει η ελληνική διοίκηση και μιλάτε για κομματικό κράτος. Τον απόλυτο ευτελισμό της ελληνικής διοίκησης επιφέρατε και ήταν Υπουργός Διοικητικής Μεταρρύθμισης ο σημερινός Αρχηγός της Αξιωματικής Αντιπολίτευσης. Να τα θυμόμαστε, λοιπόν, αυτά.\nΔεν αρνούμαι ότι υπήρχαν δυσκολίες σε όλη αυτήν την κρίσιμη επταετία και θα έχουμε δυσκολίες και τα επόμενα χρόνια, αλλά όταν συζητάμε, να συζητάμε πάνω στα δεδομένα, στα πεπραγμένα και στο τι έχει συμβεί.\nΘα περιμένω και τις εξηγήσεις του κ. Σαντορινιού, να διαβεβαιώσει τον συνάδελφο του ΚΚΕ ότι δεν διαλύεται ο δημόσιος χαρακτήρας του Δημοσίου.\nΑπό εκεί και πέρα, νομίζω ότι και η συμμετοχή κάποιων συναδέλφων της Αντιπολίτευσης και στην τροπολογία του ΙΓΜΕ και στην Πλοηγική Υπηρεσία δείχνει μια ωριμότητα και μια συμφωνία στα απαραίτητα minimum.\nΠΡΟΕΔΡΕΥΩΝ (Δημήτριος Κρεμαστινός): Η κ. Τριανταφύλλου έχει τον λόγο για δύο λεπτά.\nΜΑΡΙΑ ΤΡΙΑΝΤΑΦΥΛΛΟΥ: Ευχαριστώ, κύριε Πρόεδρε.\nΤο δεύτερο σε σχέση με το ΙΓΜΕ –και τελειώνω-, επειδή είπα πράγματι τη λέξη «τσιρότο» και δεν το παίρνω πίσω, παρόλο που στηρίζω και στηρίζουμε ως ΣΥΡΙΖΑ την τροπολογία, η οποία είναι όντως τσιρότο. Είπα, όμως, κι άλλα πράγματα. Είπα, ας πούμε, ότι είναι αδιανόητο αυτή η πρακτική που υπήρξε για χρόνια, δηλαδή η πρακτική να υπάρχει ένα συμβόλαιο ιδιωτικής εταιρείας και να μπαίνει μέσα στη σύνταξη. Και είπα ότι όλα αυτά ήταν τρικ, τα οποία χρησιμοποιήθηκαν από παλιότερες πολιτικές ηγεσίες, για συγκεκριμένους στόχους και ακόμα και σήμερα, αν ψάξετε στο ΙΓΜΕ, κι αν ψάξουν συνάδελφοι και το γνωρίζουν καλά, υπάρχουν τέτοιες παράμετροι και σε σχέση με την υγεία. Δεν θα επεκταθώ.\nΠΡΟΕΔΡΕΥΩΝ (Δημήτριος Κρεμαστινός): Παρακαλώ, ολοκληρώστε.\nΜΑΡΙΑ ΤΡΙΑΝΤΑΦΥΛΛΟΥ: Άρα, για να αποκατασταθεί η αλήθεια και να μην υπάρχουν παρερμηνείες, γιατί εύκολα υπάρχουν παρερμηνείες, θέλω να τονίσω ότι είναι η απαρχή μιας προσπάθειας. Εδώ πέρα πρέπει να τονίσουμε, επίσης, με σαφήνεια ότι είναι η απαρχή μιας προσπάθειας αυτής της Κυβέρνησης για την ολοκληρωμένη και σωστή λειτουργία του ΙΓΜΕ, κάτι που στα προηγούμενα χρόνια όχι απλά δεν υπήρχε, αλλά στα μνημονιακά χρόνια υποβιβάστηκε το ΙΓΜΕ από συγκεκριμένη κυβέρνηση.\nΣας ευχαριστώ για την ανοχή.\nΠαρακαλώ, κύριε Βαρδαλή, έχετε τον λόγο.\nΑΘΑΝΑΣΙΟΣ ΒΑΡΔΑΛΗΣ: Ευχαριστώ, κύριε Πρόεδρε.\nΑν και ο κ. Σταθάκης αποχώρησε, θα ήθελα να σχολιάσω ένα ζήτημα που έβαλε για τη θέση του Κομμουνιστικού Κόμματος της Ελλάδας, σχετικά μάλιστα με την ταύτιση ιδιωτικών συμφερόντων. Θα ήθελα να πω το εξής: Είπε ότι δεν κατανοεί αυτήν την ταύτιση του Κομμουνιστικού Κόμματος Ελλάδας με ιδιωτικά συμφέροντα. Κατ’ αρχήν, ούτε υπήρξε, ούτε υπάρχει ούτε πρόκειται να υπάρξει τέτοιου είδους ταύτιση, παρά μόνο στη λογική του κυρίου Υπουργού. Εμείς ταυτιζόμαστε και θα ταυτιζόμαστε πάντα με τα συμφέροντα των εργαζόμενων και των πλατιών λαϊκών στρωμάτων.\nΜε την ευκαιρία, όμως, που άνοιξε αυτό το ζήτημα ο κύριος Υπουργός, θα ήθελα επί της ουσίας του ζητήματος να πω δυο κουβέντες. Τι γινόταν τότε; Το αστικό κράτος, αντί να δίνει αυξήσεις στους εργαζόμενους, τους προέτρεπε, όπως κάνει και τώρα, να πάνε στην ιδιωτική ασφάλιση, σε ιδιωτικές εταιρείες. Οι εργαζόμενοι πρέπει να βγάλουν συμπεράσματα και από αυτήν την εμπειρία. Οι ιδιωτικές ασφαλιστικές εταιρείες έβαλαν λουκέτο –βλέπεις, η ιδιωτική πρωτοβουλία- και οι εργαζόμενοι, παρά του ότι πλήρωναν ασφαλιστικές εισφορές, μένουν ξεκρέμαστοι και τώρα οι κυβερνώντες νίπτουν τας χείρας τους.\nΔηλαδή, γιατί για τις τράπεζες, για παράδειγμα, δεν λέτε «δεν μπορούμε με βάση τις δημοσιονομικές συνθήκες της χώρας»; Για τους εργαζόμενους, όμως, δεν μπορείτε. Αυτή είναι η ουσία του ζητήματος.\nΚαι τέλος -μάλλον δεν έγινα κατανοητός από τον συνάδελφο του ΣΥΡΙΖΑ-, εμείς παρά τις όποιες επισημάνσεις κάναμε, την τροπολογία για την πλοηγική υπηρεσία, όπως και για το ΙΓΜΕ, δηλώσαμε ξεκάθαρα ότι θα τις ψηφίσουμε. Το μόνο που ζητήσαμε είναι επειδή υπάρχουν ζητήματα σε σχέση με την ιδιωτικοποίηση της πλοηγικής υπηρεσίας και συγκεκριμένα συμφέροντα που την προωθούν, τη δέσμευση της Κυβέρνησης ότι αυτό δεν πρόκειται να συμβεί.\nΙΩΑΝΝΗΣ ΑΜΑΝΑΤΙΔΗΣ (Υφυπουργός Εξωτερικών): Κύριε Πρόεδρε, θα ήθελα να γνωστοποιήσω στο Σώμα ότι γίνονται δεκτές οι τέσσερις υπουργικές τροπολογίες, η 1088 με ειδικό αριθμό 13, η 1089 με ειδικό αριθμό 14, η 1090 με ειδικό αριθμό 15 και η 1091 με ειδικό αριθμό 16. Δεν γίνεται αποδεκτή η Βουλευτική τροπολογία στο πλαίσιο και της τοποθέτησης που έγινε. Έχει κατατεθεί με αριθμό 1092 και ειδικό αριθμό 17.\nΠΡΟΕΔΡΕΥΩΝ (Δημήτριος Κρεμαστινός): Κυρίες και κύριοι συνάδελφοι, κηρύσσεται περαιωμένη η συζήτηση επί της αρχής, των άρθρων, των τροπολογιών ………………………………………………………………………………………………………\nΠΡΟΕΔΡΕΥΩΝ (Δημήτριος Κρεμαστινός): Ερωτάται το Σώμα: Γίνεται δεκτή η τροπολογία με γενικό αριθμό 1091 και ειδικό 16 ως έχει;\nΜΑΡΙΑ ΤΡΙΑΝΤΑΦΥΛΛΟΥ: Ναι.\nΑΘΑΝΑΣΙΟΣ ΚΑΒΒΑΔΑΣ: Παρών.\nΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ: Ναι.\nΝΙΚΟΛΑΟΣ ΚΟΥΖΗΛΟΣ: Παρών.\nΑΘΑΝΑΣΙΟΣ ΒΑΡΔΑΛΗΣ: Ναι.\nΚΩΝΣΤΑΝΤΙΝΟΣ ΚΑΤΣΙΚΗΣ: Ναι.\nΙΩΑΝΝΗΣ ΣΑΡΙΔΗΣ: Παρών.\nΣΠΥΡΙΔΩΝ ΔΑΝΕΛΛΗΣ: Ναι.\nΠΡΟΕΔΡΕΥΩΝ (Δημήτριος Κρεμαστινός): Συνεπώς, η τροπολογία με γενικό αριθμό 1091 και ειδικό 16 έγινε δεκτή ως έχει κατά πλειοψηφία και εντάσσεται στο νομοσχέδιο ως ίδιο άρθρο.\nΠΡΟΕΔΡΕΥΩΝ (Δημήτριος Κρεμαστινός): Με τη συναίνεση του Σώματος και ώρα 20.34’ λύεται η συνεδρίαση για αύριο Τετάρτη 5 Ιουλίου 2017 και ώρα 10.00΄, με αντικείμενο εργασιών του Σώματος: α) νομοθετική εργασία, εκλογή Αντιπροέδρων της Βουλής των Ελλήνων και β) κοινοβουλευτικό έλεγχο, σύμφωνα με την ειδική ημερήσια διάταξη που έχει διανεμηθεί.\nΑναρτήθηκε από ΣΥΝΔΙΚΑΤΟ ΙΓΜΕ στις 1:36 π.μ.\nΕτικέτες ΝΟΜΟΙ ΓΙΑ ΙΓΜΕ


ΨΗΦΙΣΜΑ – Σύλλογος Εκπαιδευτικών Π.Ε. Πειραιά "Η Πρόοδος"\nΤο ΔΣ του Συλλόγου Εκπαιδευτικών Π.Ε. Πειραιά “Η Πρόοδος” καταγγέλλει την ενέργεια της Διεύθυνση Δ.Ε. Ανατολικής Αττικής να καλέσει σε «ακρόαση – παροχή εξηγήσεων» την Παρασκευή 6/3/2020 στις 14.00 τον συνάδελφο Μιχάλη Ρούσσο, μέλος του ΔΣ της Ε’ ΕΛΜΕ Ανατολικής Αττικής έπειτα από αναφορά του συλλόγου γονέων και κηδεμόνων του 2ου ΓΕΛ Μαρκοπούλου και της διευθύντριας του σχολείου προς την Διεύθυνση ζητώντας ενέργειες εις βάρος του.\nΗ Διεύθυνση Δ.Ε. καλεί τον συνάδελφο σε απολογία με βάση τα ερωτήματα του Συλλόγου Γονέων αν επιτρέπεται εκπαιδευτικοί να μοιράζουν «πολιτικά φυλλάδια έξω από το σχολείο» και αν επιτρέπεται “η ανάρτηση αφισών πολιτικών σχηματισμών στο χώρο του σχολείου”.\nΤο κάλεσμα της Διεύθυνση Δ.Ε. Ανατολικής Αττικής στον συνάδελφο για απολογία και η ευθεία διατύπωση απειλών για ποινή σε περίπτωση «μη επαρκών εξηγήσεων» επιχειρεί να καταργήσει την ελευθερία έκφρασης των ιδεών στο χώρο του σχολείου.\nΤο ΔΣ του Συλλόγου Εκπαιδευτικών Π.Ε. Πειραιά “Η Πρόοδος” καταδικάζει πλήρως πράξεις που επιχειρούν να καταργήσουν το δικαίωμα της ελεύθερης έκφρασης των συναδέλφων. Οι εκπαιδευτικοί είναι παιδαγωγοί που κοιτάζουν τα παιδιά τους στα μάτια και μπορούν να θέτουν ερεθίσματα προβληματισμού και διερεύνησης στη νέα γενιά για μεγάλα ιστορικά γεγονότα της σύγχρονης εποχής.\nPrevious Article ΔΟΕ: ΕΜΠΛΟΚΗ ΤΡΙΤΩΝ ΣΤΗΝ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ\nNext Article ΓΙΑ ΤΗΝ ΔΙΑΚΟΠΗ ΤΩΝ ΣΧΟΛΙΚΩΝ ΓΕΥΜΑΤΩΝ ΚΑΙ ΤΗ ΣΙΤΙΣΗ ΤΩΝ ΜΑΘΗΤΩΝ ΠΟΥ ΣΥΜΜΕΤΕΧΟΥΝ ΣΤΟ ΠΡΟΓΡΑΜΜΑ


Χριστουγεννιάτικα λαμπάκια σωστά αποθηκευμένα .: Οργάνωση Σπιτιού .: Ματιά\nΜατιά .: Σπίτι .: Οργάνωση Σπιτιού .: Χριστουγεννιάτικα λαμπάκια σωστά αποθηκευμένα\nΧριστουγεννιάτικα λαμπάκια σωστά αποθηκευμένα\nΈνα ωραίο κολπάκι για να φυλάσσουμε τα χριστουγεννιάτικα λαμπάκια σωστά και να μας περιμένουν έτοιμα την επόμενη χρονιά!\nΚαι τώρα που μάθαμε πως αποθηκεύουμε σωστά τις χριστουγεννιάτικες μπάλες μας, ήρθε η ώρα για τα φωτεινά λαμπιόνια. Και ξέρετε; Εδώ έχει πολύ μεγαλύτερη σημασία η σωστή αποθήκευση γιατί έχουμε να κάνουμε με ηλεκτρική συσκευή και θέλουμε να είναι ασφαλής στη χρήση της.\nΓι αυτό κάνουμε κάτι απλό και απαραίτητο.\nΠαίρνουμε χαρτόνι και κάνουμε 4 εγκοπές, δύο στην πάνω (δεξιά, αριστερά) και δύο στην κάτω πλευρά του. Αρχίζουμε και τυλίγουμε την σειρά από τα λαμπάκια στερεώνοντας προσεκτικά την αρχή τους στην πρώτη και δεύτερη εγκοπή και συνεχίζουμε να τυλίγουμε γύρω γύρω σταθερά μέχρι να στερεώσουμε στις δύο κάτω εγκοπές. Εάν το χαρτόνι μας δεν φτάνει συνεχίζουμε σε επόμενο χαρτόνι με τον ίδιο τρόπο. Τέλος κλείνουμε τα χαρτόνια με τα χριστουγεννιάτικα φωτάκια σε πλαστικό κουτί με σκέπασμα και αποθηκεύουμε. Μην φοβηθείτε τον χρόνο που θα χρειαστείτε, έτσι κι αλλιώς δεν είναι πολύς. Να είστε σίγουροι πως θα τον γλυτώσετε την επόμενη χρονιά όταν δεν θα έχετε να ξεμπλέξετε κουβάρια ολόκληρα με φωτάκια. Θα έχετε και την σιγουριά πως θα είναι πιο ασφαλής η χρήση τους!\nΔεν μετρήσαμε το κύμα και τον άνεμο σωστά...


Ασκήσεις και παιχνίδια για αποτελεσματική προπόνηση ποδοσφαίρου : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Προθέρμανση, φυσική κατάσταση, τακτική, επιθετικοί συνδυασμοί)\nΣυγγραφείς: Εμμανουήλ Σμπώκος, Χρήστος Μουρίκης,\nΤο βιβλίο αυτό περιέχει τέσσερις ενότητες "ολοκληρωμένων" ποδοσφαιρικών ασκήσεων. Παρουσιάζονται και αναλύονται ασκήσεις οι οποίες μπορούν να χρησιμοποιηθούν από τους προπονητές και τους γυμναστές, στην προπόνηση για τη βελτίωση της αερόβιας και της αναερόβιας ικανότητας. Για πρώτη φορά υποδεικνύονται ασκήσεις και παιχνίδια τακτικής που μπορούν ταυτόχρονα να βελτιώσουν στοιχεία της τακτικής, αλλά και παραμέτρους της φυσικής κατάστασης. Τέλος, οι ασκήσεις με επιθετικούς συνδυασμούς βελτιώνουν την αποτελεσματικότητα των επιθετικών ενεργειών με έμφαση στην ταχύτητα, στην ακρίβεια και στην αυτοματοποίηση της εκτέλεσης. Κάθε άσκηση παρουσιάζεται με ένα απόλυτα κατανοητό διάγραμμα, καθώς και με το σκοπό, το χρόνο εκτέλεσης και τον αριθμό των παικτών που συμμετέχουν. Παρουσιάζονται επίσης οι κατάλληλες οδηγίες του προπονητή προς τους παίκτες, καθώς και οι διάφορες παραλλαγές των ασκήσεων. Το βιβλίο αυτό -δομημένο με ένα πρωτότυπο τρόπο που το αναδεικνύει σε ένα απόλυτα εύχρηστο εργαλείο για τον προπονητή του ποδοσφαίρου- φιλοδοξεί να αποτελέσει ένα πολύτιμο εγχειρίδιο για τον προπονητή που αναζητά νέες ιδέες και τρόπους που θα κάνουν τις προπονήσεις περισσότερο αποτελεσματικές, αλλά και για να μεγιστοποιήσει την απόδοση των παικτών του.\nISBN (10ψήφιο): 960-7378-57-1\nΟ Εμμανουήλ Σμπώκος γεννήθηκε στο Ηράκλειο το 1972 και είναι απόφοιτος Τ.Ε.Φ.Α.Α. Ήταν μέλος της Εθνικής Ομάδας Στίβου (1996-2002). Έχει ολοκληρώσει μεταπτυχιακές σπουδές στην Αγγλία στον τομέα της Φυσιολογίας της Άσκησης και της εργομετρικής αξιολόγησης ποδοσφαιριστών στο Liverpool John Moores University. Είναι μέλος του The F.A. Soccer Fitness and Conditioning Forum. Εργάστηκε σαν γυμναστής-εργοφυσιολόγος στις ομάδες Π.Α.Ε. Καλαμάτα (2001-2002) και Φωστήρας (2003-2004).


Ιταλία: Ο Πάπας φόρεσε μάσκα για πρώτη φορά σε δημόσια εκδήλωση | Έθνος\nΚΟΣΜΟΣ 20.10.2020 23:47\nΤελευταία Ενημέρωση 20.10.2020 23:48\nΟ Πάπας Φραγκίσκος φόρεσε μάσκα για πρώτη φορά σε δημόσια λειτουργία την Τρίτη, όταν εκείνος και άλλοι θρησκευτικοί ηγέτες παρέστησαν σε προσευχή για την επικράτηση της ειρήνης σε ολόκληρο τον κόσμο. Ο ποντίφικας φόρεσε μια λευκή μάσκα κατά τη διάρκεια της λειτουργίας στη Βασιλική της Σάντα Μαρία ιν Αρατσέλι, στη Ρώμη. Προηγουμένως, φορούσε μάσκα μονάχα εντός του αυτοκινήτου που τον μετέφερε στις εβδομαδιαίες ακροάσεις του στο Βατικανό.\nΣύμφωνα με το ΑΠΕ-ΜΠΕ, ο 83χρονος Φραγκίσκος παρέστη στη λειτουργία μαζί με άλλους Χριστιανούς ηγέτες, μεταξύ αυτών τον Οικουμενικό Πατριάρχη Βαρθολομαίο. Την ίδια στιγμή, σε άλλα σημεία της Ρώμης, Εβραίοι προσεύχονταν στη συναγωγή της πόλης και Βουδιστές, Σιχ, Ινδουιστές και Μουσουλμάνοι ηγέτες επίσης προσεύχονταν για την ειρήνη.


Παρλάπιπας: Ακαρπη η νέα διαπραγμάτευση Ουκρανίας-Ρωσίας, νέα νύχτα τρόμου\nΑκαρπη η νέα διαπραγμάτευση Ουκρανίας-Ρωσίας, νέα νύχτα τρόμου\nΧωρίς κάποιο αποτέλεσμα ουσίας ολοκληρώθηκε και ο τρίτος γύρος διαπραγματεύσεων, όπως έκανε γνωστό η ουκρανική πλευρά, εν μέσω διαρκών συγκρούσεων σε πολλαπλά πολεμικά μέτωπα.\nΥπάρχουν μικρές θετικές υποχωρήσεις σχετικά με τη βελτίωση της λειτουργίας των ανθρωπιστικών διαδρόμων... Συνεχίστηκαν οι εντατικές διαβουλεύσεις για το βασικό πολιτικό μπλοκ των κανονισμών, μαζί με την κατάπαυση του πυρός και τις εγγυήσεις ασφαλείας, αναφέρεται.\nΤο πρωί ο ρωσικός στρατός ανακοίνωσε προσωρινή κατάπαυση του πυρός από τις 09:00 (ώρα Ουκρανίας και ώρα Ελλάδας) προκειμένου να ανοίξουν ανθρωπιστικοί διάδρομοι σε πόλεις της Ουκρανίας και να απομακρυνθούν οι άμαχοι, ωστόσο οι διάδρομοι παραμένουν κλειστοί.\nΟι ανθρωπιστικοί διάδρομοι, όμως δεν τέθηκαν σε λειτουργία, δήλωσε σήμερα η αντιπρόεδρος της κυβέρνησης της Ουκρανίας Ιρένα Βερετσούκ. Σημείωσε ότι υπάρχουν σχεδόν 300.000 άμαχοι που είναι άμεσης ανάγκης να εγκαταλείψουν την Μαριούπολη, η οποία δέχεται επίθεση από τις ρωσικές δυνάμεις. Εκπρόσωποι του ΟΗΕ συμμετείχαν στις διαπραγματεύσεις, είπε.\nΟι ανθρωπιστικοί διάδρομοι έχουν σχεδιαστεί για τις πόλεις Κίεβο, Χάρκοβο, Μαριούπολη και Σούμι, έπειτα από αίτημα του Γάλλου προέδρου Εμανουέλ Μακρόν και λόγω της τρέχουσας κατάστασης σε αυτές. Να σημειωθεί όμως, ότι Σάββατο και Κυριακή η κατάπαυση πυρός στην Μαριούπολη δεν κράτησε με αποτέλεσμα να μην γίνει απεγκλωβισμός αμάχων.\nΩστόσο, όπως μεταδίδει το BBC ορισμένοι από τους ανθρωπιστικούς διαδρόμους που άνοιξαν οδηγούν σε Λευκορωσία και Ρωσία! Ο διάδρομος από το Κίεβο οδηγεί στη Λευκορωσία, ενώ αυτός στο Χάρκοβο στην ίδια τη Ρωσία. Σύμφωνα με το AFP οι διάδρομοι από τη Μαριούπολη και το Σούμι κατευθύνονται προς άλλες ουκρανικές περιοχές.\nΜάλιστα το Παρίσι έσπευσε σήμερα να διαψεύσει ότι ο Γάλλος Πρόεδρος Μακρόν ζήτησε από τον Πούτιν αυτή την κίνηση. «Ο πρόεδρος της Γαλλίας ούτε ζήτησε, ούτε έμαθε για ανθρωπιστικούς διαδρόμους που θα οδηγούν στη Ρωσία, μετά το διάλογό του με τον Ρώσο Πρόεδρο», είπε το Ελιζέ στον τηλεοπτικό σταθμό BFMTV.\nΕκπρόσωπος της ουκρανικής κυβέρνησης χαρακτήρισε «ανήθικους» τους διαδρόμους που οδηγούν στη Ρωσία. Είναι μια ανήθικη ιστορία, οι άνθρωποι που υποφέρουν χρησιμοποιούνται για να δημιουργήσουν μια στημένη τηλεοπτική εικόνα, είπε. Θα πρέπει να επιτραπεί στους Ουκρανούς πολίτες να αφήσουν τα σπίτια τους μέσω διαδρόμων στην Ουκρανία.\nΟ Dominik Stillhart διευθυντής της διεθνούς επιτροπής του Ερυθρού Σταυρού μίλησε στο BBC και εξήγησε τους λόγους που απέτυχαν οι έως τώρα προσπάθειες εκκένωσης της Μαριούπολης. Όπως είπε γίνονται συζητήσεις με τις δυο πλευρές για μέρες αλλά υπάρχουν προβλήματα στον καθορισμό των λεπτομερειών της κατάπαυσης πυρός. Χρειάζεται, τόνισε, μια συμφωνία που θα είναι «στέρεα, λειτουργική και ακριβής».\nΕως τώρα, όμως, υπήρξαν μόνο συμφωνίες «επί της αρχής», οι οποίες έσπασαν άμεσα καθώς δεν υπήρξε ακριβής καταγραφή των διαδρομών που θα ακολουθούσαν οι άμαχοι. Αποκάλυψε δε πως στελέχη του Ερυθρού Σταυρού προσπάθησαν να βγουν από την πόλη από τη συμφωνημένη διαδρομή την Κυριακή και συνειδητοποίησαν ότι ο δρόμος ήταν ναρκοθετημένος!\nΕν τω μεταξύ, οι φιλορώσοι αυτονομιστές αντάρτες στην ανατολική Ουκρανία εξαπέλυσαν επίθεση εναντίον της Μαριούπολης, μια πόλη-λιμανι στην Αζοφική θάλασσα, με μάχες να σημειώνονται κυρίως στο δυτικό της τμήμα, ανακοίνωσε σήμερα το ρωσικό υπουργείο Άμυνας. Το υπουργείο πρόσθεσε ότι τα ρωσικά στρατεύματα έχουν κηρύξει προσωρινή κατάπαυση του πυρός προκειμένου να ανοίξει ανθρωπιστικός διάδρομος για την απομάκρυνση των αμάχων από την πόλη, που υπό κανονικές συνθήκες έχει 400.000 κατοίκους.


Αίτημα χορήγησης πολιτικού ασύλου υπέβαλλαν, σύμφωνα με πληροφορίες, 33 τούρκοι πολίτες, οι οποίοι αποβιβάσθηκαν στη νησίδα Παναγιά των Οινουσσών. Οι περισσότεροι από τους 33 είναι πανεπιστημιακής εκπαίδευσης ενώ μεταξύ τους υπάρχει και μια οικογένεια με 4 παιδιά.\n«Η επιτομή του λαϊκισμού είναι το κόμμα που εκτίναξε την ανεργία των νέων πάνω από το 60% να θεωρεί "λαϊκισμό" το έκτακτο Επίδομα Νεανικής Αλληλεγγύης, των 400 ευρώ για τους νέους ανέργους» απαντά η Έφη Αχτσιόγλου, στις δηλώσεις του Κυριάκου Μητσοτάκη.\nΣε παρέμβασή του ο Κυριάκος Μητσοτάκης τόνισε πως οι μεταρρυθμίσεις στην Ελλάδα δεν προωθούνται, επισημαίνοντας πως δεν είναι μεταρρύθμιση το να δίνουμε 400 ευρώ στους άνεργους νέους. «Αυτό είναι λαϊκισμός και φιλοδώρημα» είπε χαρακτηριστικά.\nΣυνελήφθη 44χρονος για εμπρησμό στη Μόρια\nΣυνελήφθη στη Μόρια ένας 44χρονος με κατηγορίες κακουργηματικού χαρακτήρα. Συγκεκριμένα κατηγορείται για τα αδικήματα του εμπρησμού, της διατάραξης της κοινής ειρήνης, της διέγερσης για την τέλεση κακουργήματος ή πλημμελήματος και της αντίστασης.\nΝεκρός, φέροντας τραύμα από σφαίρα στο κεφάλι, εντοπίστηκε στις 3 μ.μ. την Παρασκευή άνδρας 71 ετών σε προαύλιο χώρο ποιμνιοστασίου στο Κορωπί. Η σφαίρα προέρχται από κυνηγετικό όπλο.\nΔεκαπέντε άτομα, που φορούσαν κράνη και κρατούσαν στυλιάρια, σύμφωνα με την αστυνομία, επιτέθηκαν σε φοιτητές, λίγο μετά τις 2:00 τα ξημερώματα, κατά τη διάρκεια εκδήλωσης του Τμήματος Θεατρικών Σπουδών, σε κτίριο που βρίσκεται επί της Ακαδημίας.


Eurogroup: Σε αναζήτηση νέων ισορροπιών η Ελλάδα - Aftodioikisi.gr\n9 Ιουλίου 2020 - 09:56\nΣτη σημερινή συνεδρίαση των υπουργών Οικονομικών κρατών μελών της ευρωζώνης αναδεικνύεται η νέα ηγεσία του άτυπου αυτού οργάνου που ωστόσο παίζει καταλυτικό ρόλο στα ελληνικά πράγματα όλα αυτά τα χρόνια της κρίσης. Εν όψει δε και των μεγάλων αποφάσεων για χαλάρωση ή μη των δημοσιονομικών στόχων του 2021 αλλά και των κανόνων λειτουργίας του Ταμείου Ανάκαμψης θα κληθεί εκ νέου να έχει σημαίνοντα ρόλο στην οικονομική πορεία της χώρας.\nΣτο φόντο αυτό έχει ιδιαίτερη σημασία ποιος ή ποια θα είναι στο τιμόνι της Ευρωομάδας τα επόμενα δυόμιση χρόνια. Όπως είναι γνωστό υποψήφιοι για τη θέση που μέχρι τώρα είχε ο Μάριο Σεντένο που στήριξε αποδεδειγμένα τη χώρα σε δύσκολες στιγμές στις διαπραγματεύσεις με τους θεσμούς, είναι η Ισπανίδα Ν. Καλβίνο, ο Λουξεμβουργιανός Π. Γκραμένια και ο Ιρλανδός Π. Ντόναχιου. Σύμφωνα με εκτιμήσεις ίσως η ισπανική υποψηφιότητα καθώς κατά παράδοση στηρίζεται από τη Γερμανία ίσως να έχει προβάδισμα.\nΠάντως η Ελλάδα αναμένει να δει τις ευρωπαϊκές ζυμώσεις, ώστε να δει πώς θα διαμορφώσει νέες ισορροπίες, εν όψει κρίσιμων διαπραγματεύσεων τόσο για την αξιολόγηση (πτωχευτικό, πλειστηριασμοί πρώτης κατοικίας, τράπεζες) όσο και για το Ταμείο Ανάκαμψης. Κάθε μια από αυτές έχει θετικά αλλά και αρνητικά σημεία. Π.χ. η Ισπανία έχει μεν σοσιαλδημοκρατική κυβέρνηση που υποστηρίζει τις πολιτικές της δημοσιονομικής χαλάρωσης αλλά στο παρελθόν έχει ευθυγραμμιστεί πολλές φορές με τις γνώμες της Γερμανίας, καθώς η διασύνδεση των δυο οικονομιών είναι μνεγάλη. Επίσης πρόσφατη είναι η «δυσθυμία» των Ισπανών για τα πώς η Ελλάδα χειρίστηκε το θέμα των «υγιειονομικών» διαβατηρίων. Το Λουξεμβούργο είναι υποστηρικτικό για την Ελλάδα, όπως και ο συγκεκριμένος υπουργός, ενώ η Ιρλανδική υποψηφιότητα προέρχεται από μια χώρα με μικρό μνημονιακό παρελθόν αλλά με απόψεις που στο παρελθόν έχει φέρει τη χώρα σε δύσκολη θέση ειδικά σε θέματα μεταρρυθμίσεων.\nΠάντως σήμερα στο eurogroup θα τεθεί και η συνολική οικονομική πορεία στο φόντο των προβλέψεων της Κομισιόν, αλλά και το σχέδιο για το Ταμείο Ανάκαμψης.\nΠάντως χτες, την εκτίμηση του ότι και το 2021 θα υπάρχει μία ελαστικότητα στους δημοσιονομικούς στόχους μετέφερε ο ΥΠΟΙΚ Χρήστος Σταϊκούρας μιλώντας στην τηλεόραση του MEGA.\n«Το φθινόπωρο θα συζητήσουμε ξανά σε Ευρωπαϊκό επίπεδο ως υπουργοί Οικονομικών για το τι θα γίνει το 2021 και μετά σε όλη την Ευρώπη. Γιατί όπως ξέρετε δημοσιονομικοί κανόνες υπάρχουν σε όλη την Ευρώπη» ανέφερε.\nΕκτίμησε πως «με αρκετή ασφάλεια μπορώ να σας πω συνεχώς ότι και για το 2021 δεν μιλάμε για τους ψηλούς δημοσιονομικούς στόχους που είχε θέσει η προηγούμενη κυβέρνηση. Αυτό δεν σημαίνει πως η χώρα δεν μπορεί με τις δικές της δυνάμεις να γυρίσει σε πρωτογενή πλεονάσματα», αν το καταφέρει, αλλά αυτό δεν θα είναι στόχος (δηλαδή υποχρέωση), θα ισχύει στην Ελλάδα αυτό που θα ισχύει και στις υπόλοιπες χώρες.\nΟΙΚΟΝΟΜΙΑ, ΕΛΛΑΔΑ, EUROGROUP, ΕΥΡΩΖΩΝΗ


Η συγκίνηση του Γιώργου Γιαννόπουλου για το τέλος του “Σόι σου”: “Μας έμεινε η πικρίλα γιατί…” | fthis.gr\nΗ συγκίνηση του Γιώργου Γιαννόπουλου για το τέλος του “Σόι σου”: “Μας έμεινε η πικρίλα γιατί…”\nΣάββατο 11 Μαΐου 2019, 18:00\n- Τελευταία ενημέρωση: 11/05/2019, 18:23\nΗ Ναταλία Γερμανού και ο Κώστας Τσουρός υποδέχτηκαν, το μεσημέρι του Σαββάτου 11 Μαΐου, τον Γιώργο Γιαννόπουλο στο πλατό της εκπομπής «Καλύτερα δε γίνεται». Ο ηθοποιός μίλησε ανάμεσα σε όλα τα άλλα για την απόφαση να ολοκληρωθεί φέτος η κωμική σειρά «Το σόι σου».\n«Περάσαμε δυσκολίες, αλλά έφτασαν 5 χρόνια. Αυτό σημαίνει αγάπη, να συμβιβάζεσαι. Δεν είμαστε όλοι οι άνθρωποι ίδιοι. Εδώ με τον άνθρωπό σου τσακώνεσαι, έτσι; Εμείς ευτυχώς πέντε χρόνια στο Σόι, δεν πλακωθήκαμε ποτέ με κανέναν. Μας σταματήσανε, ας το πούμε έτσι. Anyway, εγώ θέλω να ευχαριστήσω όλους τους παράγοντες του σταθμού και τα παιδιά. Μην αναφέρω τα ονόματά τους. Έχω πει χίλιες φορές τα ονόματά τους. Πέρασαν πέντε σκηνοθέτες από αυτή τη δουλειά, άπειροι σεναριογράφοι, πολλοί guess stars. Ένα πολύ μεγάλο ευχαριστώ» ανέφερε στην αρχή ο ηθοποιός.\nΣτην συνέχεια, εξήγησε: «Δεν θα μείνω στην ιστορία γιατί σταμάτησε, δεν αφορά εμένα. Ο σταθμός για κάποιο λόγο το σταμάτησε. Σταμάτησε όντως πάνω στο peak. Δηλαδή αυτή τη στιγμή τώρα «Το Σόι σου» είναι στις πρώτες δουλειές. Κάνει νούμερα, μαζί με τη «Μουρμούρα» που δεν υπάρχουν αυτά τα νούμερα σήμερα στην τηλεόραση. Anyway, εμάς μας έμεινε μια πίκρα, όπως ένα στίχο που έχει γράψει ο Νίκος Καρβέλας και λέει: «Σαν δάκρυ από λεμόνι». Γιατί είμαστε πολύ αγαπημένοι. Επίσης μία φίλη μου ποιήτρια έχει γράψει ένα στίχο που λέει: «Έτσι και αλλιώς όλα τελειώνουν, έχει μια θλίψη που σε λιώνει». Δεν υπάρχει ούτε μομφή, ούτε κακία, τίποτα. Τέλειωσε αυτό το πράγμα, πάμε παρακάτω. Αλλά έμεινε αυτή η πικρίλα γιατί ήταν τόσο αγαπημένοι, τόσο σμιλευμένοι οι χαρακτήρες. Εμείς ονειρευόμασταν ότι θα μπορούσε να πάει πολλά χρόνια και μάλιστα λέμε χαριτολογώντας με τη Μίρκα που θα φτιάξεις τον τάφο σου; Λίγο πιο πάνω»;\nΚώστας Τσουρός: "Αν φύγω εγώ, ο Ουγγαρέζος θα περάσει καλά στη Ναταλία Γερμανού"\nΗ Ναταλία Γερμανού απάντησε με ένα βίντεο στην Αφροδίτη Λατινοπούλου – “Δεν έχει δικαίωμα να…”\nΤα σχόλια στην εκπομπή της Ναταλίας Γερμανού για την Βάνα Μπάρμπα- “Ντροπή και θλίψη”\nΓΙΩΡΓΟΣ ΓΙΑΝΝΟΠΟΥΛΟΣ ΣΥΝΕΝΤΕΥΞΗ\nΓΙΩΡΓΟΣ ΓΙΑΝΝΟΠΟΥΛΟΣ ΤΟ ΣΟΙ ΣΟΥ\nΤΟ ΣΟΙ ΣΟΥ ALPHA\nΓλυκά Νερά: Η πρώτη αντίδραση της μητέρας της Καρολάιν – Ο αδελφός του πιλότου παρηγορεί του γονείς της\nΑνθή Σαλαγκούδη: Το μήνυμα που της έστειλε ο Τριαντάφυλλος μετά την αποχώρηση από το Survivor\nΟι καυτές πόζες παίκτριας του Survivor στη Μύκονο (βίντεο)\n“Μετά το GNTM ένας άνθρωπος με παρακολουθούσε και πήγα στην αστυνομία, τρέχαμε με περιοριστικά μέτρα”


ΤΑ ΠΑΙΔΙΑ ΚΑΙ ΤΟ ΧΡΗΜΑ\nΓράφτηκε από Mira.\nΌσοι έχουν παιδιά ξέρουν, πως τα μικρά παιδιά δεν μπορούν να κρατάνε μυστικά, ούτε μπορούν να καταλάβουν τι πρέπει να πουν και τι όχι σε μια συζήτηση.\nΠρόσφατα έπρεπε να εξηγήσω στον τετράχρονο γιό μου, πως δεν πρέπει να τα λέμε όλα σε άγνωστους ανθρώπους, και πως πρέπει να προσέχουμε αυτά που λέμε. Αμέσως μετά πήγαμε στην τράπεζα. Πήραμε νούμερο και καθίσαμε να περιμένουμε. Εκεί μια κυρία άρχισε να ρωτάει διάφορα το παιδί. Τότε ο μικρός μπερδεύτηκε, από τη μια έπρεπε να απαντήσει και από την άλλη δεν μπορούσε να καταλάβει πόσο από αυτά που ξέρει έπρεπε να πει. Για αυτό κοίταξε εμένα, μετά την κυρία και με σοβαρότητα είπε:\n«Μα κυρία, να σας τα πω όλα;»\nΗ κυρία γέλασε, εκείνη τη στιγμή όμως ήρθε η σειρά της, οπότε δεν χρειάστηκε να ακούσει όλα όσα ήταν έτοιμος ο μικρός να της πει.\nΠρόσφατα μια φίλη μου, μου είπε την εξής ιστορία. Για τις γιορτές ήρθε ο μπαμπάς της και έφερε αντί για δώρο για τον γιο της ένα κονσερβοκούτι – κουμπαρά γεμάτο με διακόσια ευρώ, όλα σε ψιλά κέρματα. Όταν τα έριξαν, στο τραπέζι δημιουργήθηκε ένα μικρό μεταλλικό βουναλάκι. Σχεδόν όλη τη νύχτα έκατσαν ο παππούς και εγγονός για να μετρήσουν τα ψιλά. Το άλλο πρωί το παιδί πήγε στο σχολείο και το πρώτο πράγμα που έκανε, ήταν να πει στην κυρία, μπροστά σ ΄ όλη τη τάξη δυνατά:\n«Κυρία, είμαστε πλούσιοι. Χθες ο παππούς μου έφερε λεφτά, πολλά λεφτά. Ξέρετε πόσα, διακόσιες χιλιάδες ευρώ.» Όλη η τάξη έμεινε άφωνη και πριν προλάβει η κυρία να πει κάτι, ο μικρός ενθουσιασμένα συνέχισε:\n«Κυρία, να σας πω που είναι τα λεφτά. Είναι σε μια κούτα. Και να σας πω που την κρύψαμε;» τότε η κυρία που είχε συνέλθει από την πρώτη δήλωση – σοκ απάντησε τρομαγμένη: «Α, σε παρακαλώ παιδί μου δεν χρειάζεται να μας πεις για τα λεφτά σας και δεν πρέπει, για αυτό μη μας πεις που είναι». Όταν το άλλο πρωί η φίλη μου πήγε να πάει το παιδί στο σχολείο, η δασκάλα την πλησίασε τρομαγμένη και με μεγάλη δόση αμηχανίας της είπε :\n«Καλημέρα. Ξέρετε, χθες μέσα στην τάξη ο γιος σας δήλωσε πως έχετε γίνει πολύ πλούσιοι και έχετε στο σπίτι διακόσια χιλιάδες ευρώ. Σας παρακαλώ, να προσέχετε και να κρύβετε αυτές τις πληροφορίες από το παιδί. Ο γιός σας ήθελε να μας πει και που κρύβετε τα λεφτά σας και καλά που τον σταμάτησα.» Η φίλη μου έμεινε έκπληκτη και εξήγησε στην δασκάλα, πως τα λεφτά δεν είναι διακόσια χιλιάδες αλλά διακόσια ευρώ σε ψιλά, που τα έδωσε ο παππούς του σε ένα κονσερβοκούτι επειδή δεν του είχε πάρει δώρο. Η δασκάλα φάνηκε να πείθεται και ηρέμησε.\nΝομίζω τα σημερινά παιδιά έχουν αρκετά διαφορετική αντίληψη για τα λεφτά από τους ενήλικους, το πώς βγαίνουν και ποια είναι η σημασία τους. Χθες ήρθε η δωδεκάχρονη κόρη μου από το σχολείο και μου είπε:\n«Mαμά, την τελευταία ώρα η κυρία ήρθε στην τάξη και μας ρώτησε:»\n«Παιδιά, ποιο επάγγελμα νομίζετε ότι θα μπορούσε να σας αποδώσει πολλά λεφτά όταν μεγαλώσετε;»\nΤα παιδιά άρχισαν να φωνάζουν διάφορες απαντήσεις:\n«Κλέφτης, θα κλέψω μια τράπεζα και θα φύγω στο εξωτερικό» είπε ένα παιδί...\n«Έμπορας ναρκωτικών, πολλά λεφτά βγάζουν» είπε ένα δεύτερο...\n«Θα έχω ένα beachbar και θα δουλεύω μόνο τα καλοκαίρια»...\n«Θα δουλεύω μόνο τα Χριστούγεννα, και θα κάνω τον Αι Βασίλη»...\nΣτο τέλος ένα παιδί σηκώθηκε και είπε:\n«Εγώ κυρία δεν θέλω λεφτά, τι να τα κάνω, θα γίνω εθελοντής».\n«Όταν το είπε αυτό, άρχισε να γελάει όλη η τάξη» συνέχισε η κόρη μου. «...τότε η κυρία μας η οποία καθόταν σιωπηλή στην άκρη της έδρας είπε:»\n«Νομίζω, πως πρέπει να μου πείτε κάτι σε στιλ δουλειάς» και το αγόρι που είπε πως θέλει να γίνει εθελοντής πετάχτηκε :\n«Και αυτά τι είναι κυρία, δεν είναι δουλειές;»\n«Όχι, εννοούσα να βγάζετε πιο τίμια τα λεφτά σας, όπως οι γονείς σας. Για παράδειγμα μπορείτε να γίνετε δικηγόροι, γιατροί, δημοσιογράφοι κτλ.»\n«Α, κυρία εμάς οι γονείς μας δεν έχουν δουλειά, είναι άνεργοι» είπαν μερικά παιδιά και κάποια άλλα πρόσθεσαν «Oι γονείς μας δουλεύουν κυρία, αλλά τα λεφτά δεν μας φτάνουν καθόλου».\nΚαι έτσι, σ’ αυτό το κλίμα η καθηγήτρια έπρεπε να συνεχίζει και να πείσει τα παιδιά, πως και οι τίμιοι άνθρωποι μπορούν να βγάζουν αρκετά χρήματα. Αλλά, αμφιβάλω αν τα παιδιά θα πιστέψουν πραγματικά αυτά του τους είχε πει, γιατί απ΄όσο ξέρω, παρόλο που είναι από καλές οικογένειες βιώνουν στο σπίτι τους δύσκολες οικονομικές καταστάσεις και μερικά από αυτά έχουν πλέον μια διαστρεβλωμένη ιδέα για τα οικονομικά: Πρέπει να έχουμε πολλά χρήματα με κάθε κόστος!\nΠολυ παραστατικό κείμενο, που με όμορφη αφήγηση ανθρώπινων καταστάσεων αναφέρεται σε ένα θέμα πολύ σοβαρό, την διαφθορά των ανθρώπων. Μόνο έτσι μπορεί κανείς να ονομάσει ολη αυτή τη διαδικασία της προβολής και μυθοποίησης του χρήματος ως αυτοσκοπό και των ανθρώπων που χωρίς ηθική το κυνηγουν... Τα παιδια, απλως λειτουργούν σαν ειλικρινής καθρέφτης της κοινωνίας μέσα στην οποία μεγαλώνουν, εκπέμποντας σήματα κινδύνου σε όσους μπορούν να τα αντιληφθούν. Το ερωτημα παραμενει βεβαια το ιδιο: Τι κάνουμε για όλα αυτά? Σαν κοινωνία, δεν εχουμε βρεί κάποια λύση, διοτι αλλιώς δεν θα κάναμε αυτή την κουβεντα. Σε προσωπικό επίπεδο, πού βρισκόμαστε?


* Τη Δευτέρα, η Αναστασία χαλάρωσε... μετά μουσικής!\nΣήμερα Δευτέρα, σου προτείνω να έρθεις μαζί μου! Σε έναν φανταστικό, πεντακάθαρο, μοσχοβολιστό, μίνιμαλ χώρο χαλάρωσης και ευεξίας, που θα σε βοηθήσει να χάσεις γρήγορα περιττά κιλά μαζί με μπόλικο άγχος και στρες. Έτσι θα ανηφορίσουμε παρέα μέχρι το Νέο Ψυχικό, εκεί που έχει ανοίξει εδώ και λίγο καιρό ένα από τα πρώτα hot yoga στούντιο στην Αθήνα, το Hot Yoga Athens (Ολυμπιονικών 220 και Λυκούργου). Εκεί θα βρούμε ένα πλήρες, πλούσιο και ποικιλόμορφο πρόγραμμα μαθημάτων για όλα τα γούστα και τις ανάγκες, ενώ η δυσκολία κάθε μαθήματος καθορίζεται από τον δάσκαλό σου και τις δυνατότητες σου. Στο Hot Yoga Athens θα απολαύσεις σέσσιον γιόγκας και πιλάτες μέσα σε δωμάτια όπου η θερμοκρασία φτάνει τους 40 βαθμούς και η υγρασία το 50%, πράγμα που σημαίνει ότι θα ιδρώσεις μα θα αξίζει τον κόπο.\n* Την Τρίτη, η Γεωργία βόλταρε στο Πάρκο...\nΣήμερα το καταπράσινο Πάρκο Ελευθερίας δίπλα στο Μέγαρο Μουσικής θα αντικαταστήσει ικανοποιητικά κάποιον εξοχικό προορισμό. Θα βρω μια ήσυχη γωνιά στο πάρκο, σε απόσταση αναπνοής από τη βαβούρα του δρόμου, και παρέα με το νέο μυθιστόρημα ενός αγαπημένου συγγραφέα, το “Ο Κάφκα στην Ακτή” του Χαρούκι Μουρακάμι (εκδ. Ψυχογιός), όπου διασταυρώνονται οι δρόμοι του νεαρού Κάφκα Ταμούρα, και ενός αφελή γέρου, του Νακάτα, θα ταξιδέψω σε ένα σουρεαλιστικό σύμπαν αντιπροσωπευτικό του Μουρακάμι, με γάτες που μιλούν και ψάρια που πέφτουν απ' τον ουρανό.\n* Την Τετάρτη, η Λένα τα... πέρασε όμορφα!\nΣήμερα, θα περπατήσουμε προς Κολωνάκι μεριά. Ξενικράτους τέρμα. Εκεί, στον αριθμό 50, μας περιμένει μια όμορφη αυλή, όμορφο σπιτικό φαγητό και όμορφοι άνθρωποι. Ε, ναι λοιπόν, πάμε στο "Όμορφο". Αγαπημένο, πεντακάθαρο και πεντανόστιμο. Ο κύριος Βασίλης και η κυρία Χρυσούλα θα μας συστήσουν τα καλύτερα τους. Κεφτεδάκια, βλίτα, αρακά, γεμιστά, μπριάμ. Το ελληνικό καλοκαίρι της γεύσης δοξάζεται εδώ! Και θα κεράσω και καταϊφι! Σούπερ!\n* Την Πέμπτη, η Μαρία απόλαυσε την πιο "ανθρώπινη" συναυλία του καλοκαιριού!\nΣημερινός μας προορισμός, το Καλλιμάρμαρο, το Στάδιο των πρώτων Σύγχρονων Ολυμπιακών Αγώνων, το παγκόσμιο σύμβολο του αθλητισμού (και του πολιτισμού), ένα από τα πιο όμορφα αξιοθέατα της (όμορφης) πόλης μας. Εκεί όπου απόψε οι Χάρις Αλεξίου, Ελένη Βιτάλη, Ελεωνόρα Ζουγανέλη, Σταμάτης Κραουνάκης, Μανώλης Μητσιάς, Γιώργος Νταλάρας, Μίλτος Πασχαλίδης, Άλκηστις Πρωτοψάλτη και Ηρώ Σαϊα θα ενώσουν τις φωνές τους με τις δικές μας και όλοι μαζί θα τραγουδήσουμε τα ωραιότερα τραγούδια του Σταύρου Ξαρχάκου. Και όοοολα αυτά, για έναν (πολύ) καλό σκοπό: για την συγκέντρωση τροφίμων για τους συνανθρώπους μας που έχουν ανάγκη. Ναι, φυσικά αναφέρομαι στη μεγάλη συναυλία ανθρωπιάς, μια ακόμα δράση αλληλεγγύης που οργανώνεται από το «Όλοι Μαζί Μπορούμε». Τι ακριβώς θα συμβεί εκεί; Ο μεγάλος συνθέτης Σταύρος Ξαρχάκος, γνωστός (και) για την κοινωνική του δράση θα διευθύνει μια δεκαμελή ορχήστρα από σολίστες μουσικούς, οι οποίοι θα "ντύσουν" μελωδικά μερικές από τις μεγαλύτερες φωνές του ελληνικού πενταγράμμου.\n* Την Παρασκευή, η Κέλλυ έζησε τη... μαγεία!\nσήμερα, μιας και είναι Παρασκευή αποκλείεται να μην απολαύσω τον όμορφο καλοκαιρινό καιρό και να μην πάω για ένα ντρινκ! Το πρόγραμμα σήμερα έχει Αμπελόκηπους, σε μια από τις πιο όμορφες αυλές τις Αθήνας. Το Balthazar (Τσόχα 27 & Βουρνάζου) είναι τόσο… μαγικό όσο και το όνομά του, ειδικά όταν κανείς αντικρίσει τον πανέμορφο κήπο του. Ένας από τους λόγους που θέλω να το επισκεφθώ –πέρα από τον καταπληκτικό χώρο, όπως είπα- είναι και ο Χριστόφορος Πέσκιας. Ο Χριστόφορος είναι ένας από τους πιο σημαντικούς Έλληνες chef της χώρας μας και ανυπομονώ να δοκιμάσω την ελληνική fusion κουζίνα που "υπογράφει". Έχω ακούσει πάντως τα καλύτερα! Και για το φαγητό αλλά και για τον μακροσκελή κατάλογο καλοκαιρινών cocktail που θα απολαύσω στην μπάρα του μαγαζιού, μετά το δείπνο μου.


Νοσοκομείον… «Μέγας Αλέξανδρος»! - CorfuCorner.gr\nΝοσοκομείον… «Μέγας Αλέξανδρος»!\nΤο τελευταίο χρονικό διάστημα, πάρα πολλά ποδοσφαιρικά σωματεία της Κέρκυρας αντιμετωπίζουν προβλήματα τραυματισμών. Αυτό, όμως, που συνέβη την περασμένη Κυριακή (21/11) στην περίπτωση του Μέγα Αλέξανδρου, είναι εξαιρετικά σπάνιο!\nΓια την 5η αγωνιστική του Νοτίου Ομίλου της Α' Ερασιτεχνικής Κατηγορίας, έπαιξαν στο Επιχειρηματικό Κέντρο του Κανονιού ο Ηρακλής Αγίων Δέκα με τον Μέγα Αλέξανδρο. Οι φιλοξενούμενοι σαν να μην έφτανε που είχαν την έλλειψη τεσσάρων βασικών ποδοσφαιριστών τους, οι οποίοι νοσούσαν από τον νέο κορωνοϊό, αλλά στον προαναφερόμενο αγώνα τους προέκυψαν και άλλοι τόσοι τραυματισμοί!\nΚατ' αρχάς, στην προθέρμανση πριν την έναρξη του παιχνιδιού, χτύπησε ο βασικός τερματοφύλακας Σπύρος Μήτσιος, γι' αυτό και τελικά αγωνίστηκε ο αναπληρωματικός, Βαγγέλης Μπούρας. Στο 6ο λεπτό τραυματίστηκε και ο Τάσος Αβραμιώτης και στην θέση του μπήκε ο Γιώργος Κόντης, όμως στο 15' χτύπησε κι αυτός και βγήκε. Τέλος, στο 22' τραυματίστηκε και ο Χρήστος Πανταζής, συνέχισε να παίζει και στο ημίχρονο έγινε κι εκείνος αναγκαστική αλλαγή, όπου στην θέση του πέρασε ο παίκτης-προπονητής της ομάδας, Κοσμάς Μπολάνο.\nΚατόπιν τούτων, η ήττα από τους Ηρακληδείς με σκορ 2-0, ήρθε ως φυσιολογικό αποτέλεσμα...


Κεφαλιά…ανόδου! | AgrinioNews\n14 Μαρτίου 2011, 8:28 μμ\nΤο βάρος… στην μεσαία γραμμή έριξε και ο Μπάμπης Τεννές, που στο 4-1-4-1 επέλεξε τον Τζενάμο στον «άσο», τον Παλαιολόγο στα δεξιά, τον Βούκοβιτς στα αριστερά και τους Εντζεγκουέλε και Αθανασιάδη στο κέντρο της άμυνας. Πιο μπροστά τους ήταν ο Μουμίν, που είχε τους Θεοδωρίδη και Ρότσα. Στα δεξιά ήταν ο Παππάς, ο Μπουμάλ στα αριστερά και στην κορυφή της επίθεσης ήταν ο Γκούρμα.\nΆμεσα αναμένεται να ξεχαστεί το πρώτο ημίχρονο, καθώς οι δύο ομάδες περισσότερο… κούρασαν την μπάλα. Οι δύο «μονομάχοι» είχαν το μυαλό τους κυρίως στα μετόπισθεν, χωρίς να… ενδιαφέρονται για κάποιο γκολ.\nΜετά τα πρώτα… αναγνωριστικά λεπτά, ο Παναιτωλικός είχε την πρωτοβουλία των κινήσεων και προσπάθησε να βρει τους διαδρόμους για την εστία του Κοτταρά.\nΣτην συνέχεια, ο Εθνικός Αστέρας ανέβασε… στροφές και θέλησε να πιέσει για ένα τέρμα, αλλά δεν τα κατάφερε κυρίως της συμπαγής άμυνας της ομάδας του Αγρινίου.\nΜάλιστα, στο 58’ οι φιλοξενούμενοι είχαν την πρώτη καλή στιγμή στην… επανάληψη, όταν ο νεοεισελθών Καούνος στο δεύτερο δοκάρι έκανε την κεφαλιά, αλλά η μπάλα πέρασε άουτ.\nΜάλιστα, η συγκεκριμένη φάση προκάλεσε έντονες αντιδράσεις από την πλευρά των γηπεδούχων που διαμαρτυρήθηκαν, κάτι που έφερε την διακοπή της αναμέτρησης για πέντε λεπτά\nΠροηγούμενο: Στις 26 Μαρτίου ζωντανά ΟΦΗ-Παναιτωλικός\nΕπόμενο: “Διάβημα διαμαρτυρίας” ζητά από τον δήμαρχο ο Δ.Σταμάτης


ntaizh - Aquazone Portal\n1 enudreio 100lt\nAΓΓΕΛΟΨΑΡΑ ΣΕ ΠΑΝΗΓΥΡΙ...\nntaizh απάντησε στο θέμα του ntaizh στην ενότητα Θέματα γενικού ενδιαφέροντος\nεχω ανεβασει θεμα τωρα του κανω θεραπεια αλλα ειναι σε τελικη φαση δεν νομιζω οτι θα τη γλιτωσει!\nμε αλλα 3 αγγελοψαρα μικρα σε μεγεθος,2 κλοουν, 2 χηρες, 3 γλυφτες, 1,gourami kai 1 shilver shark. παραδεχομαι οτι δεν εχω καμια εμπειρια ποσο μαλλον πριν δυο χρονια αλλα τωρα που εχω μαθει δυο πραγματα παραπανω απορω πως αντεξε αυτο το ψαρακι! κι ακομα προσπαθω να προσφερω αλλα αυτη τη φορα δεν νομιζω οτι θα ζησει το ηρωικο μου σκαλαρακι! εχει αυτη την αρρωστεια που λεγεται popeyes εδω και μερες και ειναι σε ασχημη κατασταση!\nμε αλλα 12 ψαρια!\nntaizh δημοσίευσε στο θέμα στην ενότητα Θέματα γενικού ενδιαφέροντος\nΤο πρωτο μου ψαρι ηταν ενα αγγελοψαρο. Ειχα παει βολτα με τον αρραβωνιαστικο μου στο πανηγυρι της αγ. Μαρινας (εντελως ανιδεη τοτε απο ψαρια) και εκει που περπατουσαμε ειδα εναν κυριο που πουλουσε χρυσοψαρα και αλλα ψαρακια! ειδα λοιπον το σκαλαρακι και τον ρωτησα τι ψαρι ειναι αυτο κλπ. οι πληροφοριες του ΚΥΡΙΟΥ που πουλαγε το σκαλαρι ηταν οι εξης: 1. ζει μονο σε γυάλα επειδη ειναι πολυ βρωμικο ψαρι 2. το νερο να του το αλλαζεις εντελως.(αδειαζεις τη γυάλα τελειως και βαζεις νερακι βρυσης) 3. δεν παιζει ρολο η θερμοκρασια του νερου ΚΑΘΟΛΟΥ!!! 4. μπορεις να παρεις και χρυσοψαρα να βαλεις στη γυαλα ''ειναι συμβατα μεταξυ τους'' δεν πηρα χρυσοψαρα αλλα ολα τα αλλα τα εφαρμοσα! και το πιο τρελο ειναι το σκαλαρακι μου ζει ακομα! ευτυχως μετα απο 3 μηνες καπως σε μια κουβεντα με φιλους ανεφερα τις συνθηκες που εχω το ψαρι και την επομενη μερα αγορασα ενα ενυδρειο 15L χωρις να εχω ιδεα για το πως ετοιμαζουμε το φιλτρο και τα εκανα θαλασσα και σε αυτο το θεμα!!! με το που εβαλα το ενυδρειο να λειτουργησει εβαλα και το αγγελοψαρο μεσα! Με τον καιρο λοιπον ... μπηκα και στο internet να δω και να μαθω για τα σκαλαρια πληροφοριες και ετσι διαβασα καπου και για το πως ετοιμαζουν ενα ενυδρειο πριν να βαλουν ψαρια μεσα!!! απορησα εντελως που ζουσε ακομα το αγγελοψαρο μετα απο ολα αυτα και ηταν μια χαρα! Τωρα πλεον εχω ενα σωστο ενυδρειο 100L που το ξεκινησα σωστα και το ψαρακι μετα απο 2 χρονια ζει ακομα!!!!\nntaizh απάντησε στο θέμα του ntaizh στην ενότητα Γενικά περί γλυκού νερού\nτο φιλτρο το καθαριζω μια φορα το μηνα και αλλαγη ανθρακα και βιολογικου υλικου κανω οταν ειναι αναγκη οπως σε αυτη την περιπτωση που πεθαναν ψαρια και ανεβηκε η αμμωνια! εκανα σημερα τα test μου και οι νεες μετρησεις ειναι οι εξης: ΝΟ3: 25 ΝΟ2:0.0 ΝΗ3+ΝΗ4:0.0 PH:7.5 νομιζω οτι το νερο ειναι ενταξη! ? αντε να γινει και το σκαλαρακι μου καλα τωρα να ηρεμησω!\nευχαριστω πολυ για τη βοηθεια ! ελπιζω να μην χασω αλλα ψαρακια και να σωθει και το αρρωστο ! τοσο καιρο που εχω το ενυδρειο ηταν ολα μια χαρα δεν ειχα αντιμετωπισει κανενα προβλημα και μεσα σε ενα μηνα μου εχουν πιει το αιμα (οικονομικα) με τις αρρωστιες τους!\nαρα η σωστοτερη λυση θα ηταν να βαλω ενα καλο φιλτρο που να σηκωνει το πληθος τν ψαριων μου γιατι αν ακουγα τη συμβουλη να βγαλω ολα τα σκαλαρια τους κλοουν και το shilver σαρκ θα ειχα ενα ενυδρειο που θα φαινοταν αδειο με 2 χηρες κι 3 γλυφτες!!!\nδεν ηθελα να προσβαλω κανεναν κι εγω στην ουσια του χομπι ειμαι αρχαρια μεν αλλα ελπιζω καποια στιγμη να μαθω! απο την πολυ μικρη εμπειρια μου ομως μπορω να πω οτι τα ψαρια δεν πεθαινουν το ενα μετα το αλλο επειδη δεν ειναι συμβατα μεταξυ τους! δεν εβαλα χρυσοψαρα με τροπικα ! ενα shilver shark με σκαλαρια εβαλα το οποιο ειναι μικορσκοπικο και δεν ενοχλει κανεναν μεσα στο ενυδρειο!\nαυτο ειναι το αρρωστο αγγελοψαρο!\nΠΡΩΤΩΝ: αλλαξα ανθρακα(καρβουνο) επειδη εχω ανεβασμενη αμμωνια! ΔΕΥΤΕΡΟΝ: προσθεσα βιολογικο υλικο δεν αντικατεστησα! ΤΡΙΤΩΝ: το μαγαζι δεν ειναι pet shop ειναι αποκλειστηκα μαγαζι με ενυδρεια και ψαρια και τα ατομα εκει ειναι ειδικα στο ειδος οχι χομπιστες! ΤΕΤΑΡΤΟΝ: το shilver shark ειναι ενα ψαρακι 5 ποντους μεγεθος που μοιαζει παρα πολυ με τις χηρες. δεν εχουν προσπαθησει ποτε να μου πουλησουν κατι ισα ισα σημερα που πηγα απο εκει και τους ρωτησα τι να κανω με το αρρωστο αγγελοψαρο μου ειπανε για τις θεραπειες που υπαρχουν αλλα η προσωπικη τους γνωμη ηταν να μν κανω ην θεραπεια γιατι ειναι αργα για το ψαρι και δεν θα συνελθει! το μονο που μου δωσανε ειναι ενα μπουκαλακι με ζωντανα βακτηρια και ενα αλλο για να ριξω την αμμωνια μπας και σωθουν τα αλλα και ισως και το αρρωστο!\nκαι τα δυο ματια ειναι πολυ πρισμενα και εχουν βγει προς τα εξω. δεν εχουν ανασηκωθει τα λεπια ουτε τρυπες στο κεφαλι βλεπω! τα υπολοιπα ψαρια εχουν κανονικη συμπεριφορα. Μια καθαρη φωτο θα βοηθουσε. εκανα χθες αλλαγη το 50% αλλαξα ανθρακα στο φιλτρο και προσθεσα καινουριο βιολογικο υλικο. Να ξανακανω αλλαγη τοσο συντομα? δυστηχως δεν μπορω να το βγαλω φωτογραφια ειναι χωμενο πισω απο τα φυτα σε μια γωνια.\nεχω ρωτησει για τη συμβατοτητα αρκετα εμπειρα ατομα σε μαγαζι που ασχολειται αποκλειστηκα με ενυδρεια και μαλιστα το silver shark εκει μου το προτειναν!!περα απο τα 4 αγγελοψαρα( που τα βλεπω συντομα να γινονται 3) ολα τα αλλα ειναι πολυ μικρα σε μεγεθος! ειχα 20 ψαρακια απλα μεσα στον ιουλιο ειχα πολλες απωλειες και τωρα εχω 13! και για να επανελθουμε στο θεμα που με καιει πιστευω οτι ολα οφειλονται στο οτι πεθαναν τοσα ψαρια το ενα μετα το αλλο και μολυνθηκε το νερο με αποτελεσμα να παθει και το εξωφθαλμο το σκαλαρι! η απορια ειναι βεβαια γιατι πεθαναν τα ψαρια το ενα μετα το αλλο... (δεν ξερω!)\nδεν εχω test για νιτρικα! ευχαριστω για την υπομονη σας με την ασχετοσυνη μου! θα τα μαθω που θα παει!\nδεν τα ξερω πολυ καλα αυτα. εχω τρια test και κανω . ενα για το ph. ενα που γραφει nitrite test. και ενα για την αμμωνια. το nitrite ειναι 0.0 και η αμμωνια 0.5\nετσι ακριβως ειναι!!!